title: Selmar Odelein

text: Odelein jatkoi uraansa Regina Patsissä vielä kahden seuraavan kauden ajan. Hän edusti Kanadaa nuorten maailmanmestaruuskilpailuissa vuosina 1985 ja 1986. Helmikuussa 1986 hän pääsi kokeilemaan NHL:ää neljän pelin ajaksi, mutta palasi takaisin Regina Patsiin loppukaudeksi. Seuraavana syksynä Odelein jatkoi uraansa Edmontonin farmijoukkue Nova Scotia Oilersissa AHL:ssä. Hän kuitenkin loukkasi polvensa kauden toisessa pelissä ja oli loppukauden sivussa.


title: Selmar Odelein

text: Kaudella 1987–88 Odelein pelasi sekä farmissa että Edmontonissa, jossa pelasi yhteensä 12 runkosarjan ottelua. Edmonton Oilers voitti kyseisenä vuonna Stanley Cupin, mutta Odelein pelasi pudotuspelit farmissa. Kaudella 1988–89 Odelein pelasi enää vain kaksi ottelua NHL:ssä ja suurin osa kaudesta meni farmijoukkueessa. Kun kävi selväksi, että hänen uransa ei etenisi Edmontonissa, päätti Odelein liittyä Kanadan maajoukkueeseen kaudeksi 1989–90.


title: Selmar Odelein

text: Syksyllä 1990 Odelein siirtyi Itävaltaan, jossa edusti kahtena kautena Innsbruckia ja Feldkirchiä. Kausilla 1992–93 ja 1993–94 hän pelasi Britannian pääsarjaa Nottingham Panthersissa ja Sheffield Steelersissä. Keväällä 1994 Odelein lopetti uransa jääkiekkoilijana.


title: Selmar Odelein

text: Selmar Odelein on jääkiekkoilija Lyle Odeleinin veli.


title: Luettelo Esa Elorannan kappaleista

text: Tämä on luettelo Esa Elorannan kappaleista aakkosjärjestyksessä. Mukana ovat kaikki Elorannan omalla nimellään levyttämät kappaleet sekä laulut hänen yhtyeiltään Heartworn ja Ihmeidentekijät. Kultakurkkujen albumilta mukana on kaksi kappaletta.


title: Luettelo Esa Elorannan kappaleista

text: Listassa on kaikkiaan 85 kappaletta.


title: Uusi-Seelanti kesäolympialaisissa 1936

text: Uusi-Seelanti osallistui Berliinin kesäolympialaisiin 1936 seitsemän urheilijan vahvuisella joukkueella. Maan ainoan mitalin näissä kisoissa saavutti John Lovelock, joka voitti yleisurheilussa miesten 1500 metrin juoksun. Lovelock kantoi myös maansa lippua olympialaisten avajaisissa. Kisojen mitalitilastossa Uusi-Seelanti sijoittui jaetulle 20. sijalle.


title: Tsivilskin piiri

text: Tsivilskin piiri (, tšuvassiksi Ҫӗрпӳ районӗ, "Çĕrpü raionĕ") on paikallinen itsehallintoalue Tšuvassian tasavallassa Venäjällä. Vuonna 1927 perustetun piirin pinta-ala on 791 neliökilometriä ja asukkaita on 38 200 henkeä (vuonna 2009).


title: Tsivilskin piiri

text: Piiri sijaitsee Tšuvassian koillisosassa. Pohjoisessa se rajoittuu Tšeboksaryn, koillisessa Mariinski Posadin, idässä Kozlovkan, kaakossa Urmaryn, etelässä Kanašin ja lännessä Krasnoarmeiskojen piireihin. Hallinnollinen keskus on Tsivilskin kaupunki. Sen lisäksi piiriin kuuluu 16 maalaiskuntaa.


title: Tsivilskin piiri

text: Seutu kuuluu Tšuvassian tasankoon. Suurimmat joet ovat Bolšoi ja Malyi Tsivil, Unga ja Aniš. Pinta-alasta valtaosa on maatalousmaata. Peltojen keskellä on tammi- ja koivumetsiä, jotka muodostavat 9,7 % pinta-alasta. Paikoitellen on säilynyt alkuperäistä arokasvillisuutta.


title: Tsivilskin piiri

text: Tsivilskin kautta kulkee Tšeboksaryn ja Uljanovskin välinen A151-maantie. Piirikeskuksesta on tasavallan pääkaupunkiin matkaa 37 kilometriä.


title: Tsivilskin piiri

text: Väestöstä 90 % on tšuvasseja.


title: Tsivilskin piiri

text: Tärkein elinkeino on maatalous, joka on erikoistunut maidon ja lihan tuotantoon, humalan ja perunan kasvatukseen sekä siipikarjanhoitoon. Teollisuuslaitoksista suurin osa sijaitsee Tsivilskin kaupungissa. Ne tuottavat teräsbetonirakenteita, tiiltä, kankaita, vihannes- ja hedelmäsäilykkeitä, mehuja, leipomotuotteita, olutta, tärkkelystä ym.


title: Tsivilskin piiri

text: Tsivilskissä toimii kotiseutumuseo. Piirilehtenä ilmestyy tšuvassin- ja venäjänkielinen "Çĕrpü hyparçi – Tsivilski vestnik".


title: Saint Kitts ja Nevisin vaakuna

text: Saint Kitts ja Nevisin vaakuna hyväksyttiin maan vaakunaksi vuonna 1967. Vaakunan kentässä on valkoisella pohjalla punainen polviorsi, jonka alla on purjealus, perinteinen kuljetusväline. Polviorren päällä on kaksi liekkipuun kukkaa, joka on maan kansalliskukka. Kilven yläosassa on karibin pää, jonka ympärillä on ruusu (oikealla) ja vaakunalilja (vasemmalla). Nämä symboloivat alueen entisiä siirtomaamahteja Isoa-Britanniaa ja Ranskaa. Vaakunan yllä olevan kypärän päällä on soihtu, jota pitää kolme kättä; yksi afrikkalaisen, yksi eurooppalaisen ja yksi "sekarotuisen". Soihtu symboloi vapautta ja kädet yhtenäisyyttä. Vaakunan kilpeä kannattelee molemmin puolin maan kansallislintu pelikaani, joista toinen pitää sokeriruokoa ja toinen kookospalmua. Näitä kasveja viljellään ympäri saaria. Vaakunan alla on maan motto "Country Above Self".


title: Itä-Englanti

text: Itä-Englanti () on yksi yhdeksästä Englannin hallintoalueesta ("region"). Se luotiin vuonna 1994 alueuudistuksen yhteydessä. Se koostuu Essexin, Hertfordshiren, Bedfordshiren, Cambridgeshiren, Norfolkin ja Suffolkin kreivikunnista.


title: Itä-Englanti

text: Alueen väkiluku oli vuoden 2011 väestönlaskennassa 5 847 000.


title: Itä-Englanti

text: Alue on pääosin alavaa, ja korkein kohta on nimeämätön paikka lähellä Ivinghoe Beaconin kukkulaa Buckinghamshiressä 249 metrin korkeudessa. Peterborough, Luton, Southend-on-Sea ja Norwich ovat seudun tiheimmin asuttuja kaupunkimaisia alueita.


title: Ray Winstone

text: Raymond Andrew ”Ray” Winstone, Jr. (s. 19. helmikuuta 1957 Hackney, Yhdistynyt kuningaskunta) on englantilainen televisio- ja elokuvanäyttelijä. Hän on näytellyt elokuvissa usein kovaotteisia rooleja, esimerkiksi vuoden 1979 elokuvassa "Kapina nuorisovankilassa", vuoden 1994 elokuvassa "Ladybird Ladybird" ja vuoden 1997 elokuvassa "Erään perheen elämästä". Hänen myöhempiä elokuviaan ovat "Sexy Beast" (2000), "Päämääränä Cold Mountain" (2003), "Kuningas Arthur" (2004), "The Proposition" (2005), "The Departed" (2006), "Beowulf" (2007) sekä "Indiana Jones ja kristallikallon valtakunta" (2008).


title: Ray Winstone

text: Vuonna 2006 yhdysvaltalainen kriitikko Roger Ebert luonnehti Winstonea yhdeksi parhaista senhetkisistä elokuvanäyttelijöistä. Winstone tunnetaan myös ääninäyttelijänä.


title: Rosmerta

text: Rosmerta oli Gallian kelttiläisessä mytologiassa tulen, lämmön, hedelmällisyyden ja yltäkylläisyyden jumalatar. Hänen symbolinaan oli runsaudensarvi. Rosmertan puoliso oli maanviljelyksen jumala Esus.


title: Libyan vaakuna

text: Libyan vaakuna on tällä hetkellä vahvistamaton. Maan passeissa vaakunana käytetään maan lipusta tuttua keltaista kuun sirppiä ja tähteä, jotka ovat valkoisella pohjalla.


title: Trinidad-Tobagon vaakuna

text: Trinidad-Tobagon vaakuna on Trinidad-Tobagon kansallistunnus, joka hyväksyttiin maan vaakunaksi 1962. Sen kilvessä on samat värit kuin maan lipussa (punainen, valkoinen ja musta), ja niillä on sama merkityskin. Kolme alusta symboloivat Kristoffer Kolumbuksen aluksia Pintaa, Niñaa ja Santa Maríaa. Kaksi kultaista lintua mustalla pohjalla ovat kolibreja. Vaakunan oikealla puolella on punaperäkaklattaja (joka symboloi Tobagon saarta) ja vasemmalla puolella punaiibis (joka symboloi Trinidadin saarta). Vaakunan alla on maan motto: "Together We Aspire, Together We Achieve" (yhdessä pyrimme, yhdessä saavutamme).


title: Pidättäminen

text: Pidättäminen on Suomessa pakkokeino, jolla poliisi, virallinen syyttäjä tai tullihallituksen ja rajavartiolaitoksen virkamiehet voivat ottaa rikoksesta epäillyn henkilön säilöön lyhyeksi määräajaksi.


title: Pidättäminen

text: Poliisihenkilöstön pidättämisoikeus on rajattu komisarioihin ja sitä korkeampiin päällystövirkoihin. Poliisimiehistöön kuuluvat konstaapelit voivat kuitenkin ottaa henkilön säilöön "kiinniotettuna". Pidättämisestä saa Suomessa päättää vain pidättämiseen oikeutettu virkamies. Jos poliisimies ottaa henkilön kiinni ilman pidätysmääräystä, tästä kiinniotosta on viipymättä ilmoitettava pidättämiseen oikeutetulle virkamiehelle.


title: Pidättäminen

text: Poliisimiehellä on oikeus pidättämisen yhteydessä suorittaa niin sanottu turvallisuustarkastus eli tarkastaa henkilö ja hänen mukanaan olevat tavarat sen varmistamiseksi, ettei tällä ole hallussaan esineitä tai aineita, joilla hän voi vaarantaa säilyttämisen taikka aiheuttaa vaaraa itselleen tai muille. Henkilö ja hänen mukanaan olevat tavarat voidaan samassa tilanteessa tarkastaa myös hänen tunnistamistaan varten tarpeellisen asiakirjan löytämiseksi.


title: Pidättäminen

text: Pidättämisestä ei saa ilmoittaa omaisille tai muille läheisille vastoin pidätetyn tahtoa. Pidätetty voi pyytää läheisilleen ilmoitettavan heti kun siitä ei ole rikoksen selvittämiselle vahinkoa. Ilmoituksen lykkäämisestä päättää "pidättämiseen oikeutettu virkamies".


title: Pidättäminen

text: Rikoksesta epäiltynä pidätettyä tai vangittua, joka on päästetty vapaaksi, ei saa uudelleen pidättää samasta rikoksesta sellaisen seikan nojalla, joka on ollut viranomaisen tiedossa sen päättäessä pidättämisestä tai vangitsemisesta.


title: Pidättäminen

text: Vuoden 1987 pakkokeinolain mukaan rikoksesta "todennäköisin syin" epäilty saadaan pidättää:Kun jotakuta on syytä epäillä rikoksesta, hänet saadaan pidättää, vaikka epäilyyn ei ole todennäköisiä syitä, jos pidättämiseen muutoin on edellä mainitut edellytykset ja epäillyn säilöön ottaminen on odotettavissa olevan lisäselvityksen vuoksi erittäin tärkeää.


title: Pidättäminen

text: Ketään ei saa pidättää, jos se asian laadun taikka rikoksesta epäillyn iän tai muiden henkilökohtaisten olojen vuoksi olisi kohtuutonta.


title: Pidättäminen

text: Rikoksesta epäilty on pidätettävä 24 tunnin kuluessa kiinniottamisesta tai päästettävä vapaaksi. Pidätetty on päästettävä vapaaksi heti, kun edellytyksiä pidättämiseen ei enää ole, kuitenkin viimeistään vangitsemisvaatimuksen tekemiseen varatun ajan kuluttua. Vangitsemisvaatimus pidätetystä on tehtävä tuomioistuimelle viimeistään kolmantena päivänä kiinniottamisesta ennen kello kahtatoista. Jos vangitsemisvaatimus tehdään ennen pidätysajan päättymistä, on se otettava käsiteltäväksi viimeistään neljän vuorokauden kuluttua kiinniottamisesta, jolloin pidätysaika on korkeintaan 96 tuntia.


title: Pidättäminen

text: Pakkokeinolaissa säädetään tarkasti siitä, kenellä on oikeus päättää pidättämisestä. Pidättämisestä voi päättää vain pidättämiseen oikeutettu virkamies, joita ovat ne poliisin, tullilaitoksen ja rajavartiolaitoksen päällystöön kuuluvat virkamiehet, jotka on lueteltu vuoden 2011 pakkokeinolain 2. luvun 9 §:ssä, sekä syyttäjät. Tämän lisäksi pidättämisoikeus on eräillä puolustusvoimien virkamiehillä.


title: Tšeboksaryn piiri

text: Tšeboksaryn piiri (, tšuvassiksi Шупашкар районӗ, "Šupaškar raionĕ") on paikallinen itsehallintoalue Tšuvassian tasavallassa Venäjällä. Vuonna 1927 perustetun piirin pinta-ala on 1 332 neliökilometriä ja asukkaita on 59 200 henkeä (vuonna 2009).


title: Tšeboksaryn piiri

text: Piiri sijaitsee Tšuvassian pohjoisosassa. Pohjoisessa se rajoittuu Mari Elin tasavaltaan, idässä Mariinski Posadin piiriiin, etelässä Tsivilskin ja Krasnoarmeiskojen piireihin sekä lännessä Morgaušin piiriin. Hallinnollinen keskus on Kugesin taajama. Piiriin kuuluu 17 maalaiskuntaa.


title: Tšeboksaryn piiri

text: Seutu kuuluu Tšuvassian tasankoon. Volgan muodostama Tšeboksaryn tekoallas jakaa sen pienempään pohjois- ja suurempaan eteläosaan. Pinta-alasta suurin osa on maatalousmaata. Metsää on noin 30 %, Volgan takaisessa osassa 67 %.


title: Tšeboksaryn piiri

text: Piirin kautta kulkee Kanašin ja Tšeboksaryn välinen rautatie, Nižni Novgorodin, Tšeboksaryn ja Kazanin välinen M7-valtatie sekä Tšeboksaryn ja Uljanovskin välinen A151-maantie. Piirikeskuksesta on tasavallan pääkaupunkiin matkaa 14 kilometriä.


title: Tšeboksaryn piiri

text: Väestöstä 92 % on tšuvasseja.


title: Tšeboksaryn piiri

text: Tärkein elinkeino on maatalous, joka on erikoistunut maidon ja lihan tuotantoon, siipikarjan kasvatukseen, viljan, perunan ja vihannesten viljelyyn.


title: Tšeboksaryn piiri

text: Išakin kylässä toimii kotiseutumuseo ja Kugesissa idäntutkija Nikita Bitšurinille omistettu museo. Piirilehtenä ilmestyy tšuvassin- ja venäjänkielinen "Tăvan jen".


title: Jessica Szohr

text: Jessica Karen Szohr (s. , Wisconsin, Yhdysvallat) on yhdysvaltalainen näyttelijä. Hänet tunnetaan parhaiten roolistaan Vanessa Abramsina televisiosarjassa "Gossip Girl". Lisäksi hän on esiintynyt elokuvissa kuten "Piranha 3D", "Kate Reddy – täydellä teholla yötä päivää" ja "The Internship".


title: Lappeenrannan kirkko

text: Lappeenrannan kirkko sijaitsee Lappeenrannan keskustassa Pallon–Tyysterniemen kaupunginosassa. Se on valmistunut vuonna 1924, ja se on Lappeenrannan luterilaisen seurakunnan pääkirkko.


title: Lappeenrannan kirkko

text: Kirkko on osa Lappeenrannan linnoitus- ja varuskuntakaupungin valtakunnallisesti merkittävää rakennettua kulttuuriympäristöä. Kirkon länsipuolella on Rakuunamäen kasarmialue, ja kirkko suunniteltiin alun perin ortodoksiseksi sotilaskirkoksi kaupungin venäläisen varuskuntaväen käyttöön. Kirkon suunnitteli Georg Kosekov ja se edustaa Bysantin arkkitehtuurin tyypillistä uusbysanttilaisuutta. Kirkossa on päätorni ja neljä pienempää tornia, joissa kaikissa on kupukatto. Pienet kupolit valmistuivat arkkitehti Sami Vuorisen suunnitelmien mukaan 2008.


title: Lappeenrannan kirkko

text: Kirkkoa alettiin rakentaa vuonna 1912, ja alkuperäisen suunnitelman mukaan sen piti valmistua vuonna 1913, mutta rakennustyöt viivästyivät ja lopulta ensimmäinen maailmansota katkaisi työt kokonaan. Suomen itsenäistyttyä keskeneräisestä kirkosta tuli aluksi valtion omaisuutta, mutta myöhemmin se siirtyi Lappeenrannan seurakunnalle. Kirkon muuttamiseksi luterilaiseksi kirkoksi seurakunta tilasi muutospiirustukset Josef Stenbäckiltä ja Ilmari Launikselta. Launiksen ehdotus valittiin, koska se oli edullisempi. Kirkko korjattiin vuosina 1923–1924, ja lopullinen vihkiminen käyttöön tapahtui elokuussa 1924.


title: Lappeenrannan kirkko

text: Alttarin lasimaalaus "Kristus ristillä" on Ilmari Launiksen 1924 tekemä.


title: Lappeenrannan kirkko

text: Kirkko sijaitsee harjanteella, jota on aiemmin nimitetty Myllymäeksi. 1790-luvulla paikalle rakennettiin Nikolain etulinnake, yksi Lappeenrannan linnoituksen kolmesta etulinnakkeesta. Linnakkeessa oli kasarmi, ruutikellari ja kaponieeri. Sen varustuksia on edelleen kirkon ympäristössä.


title: Koripallon Euroopan-mestaruuskilpailut 2005

text: Vuoden 2005 koripallon EM-kisat järjestettiin Serbia ja Montenegrossa 16.–25. syyskuuta. Kisat järjestettiin 34. kerran.


text: Joukkueet jaettiin neljään neljän joukkueen alkulohkoon. Kussakin alkulohkossa kukin joukkue pelasi kerran kaikkia muita saman lohkon joukkueita vastaan. Lohkojen voittajat pääsivät suoraan jatkoon. Lohkojen toiseksi ja kolmanneksi sijoittuneet joutuivat karsimaan jatkopaikastaan pelaamalla toisissa lohkoissa toiseksi ja kolmanneksi sijoittuneita vastaan. Jatkoonpäässeet pääsivät puolivälieriin joiden voittajat pääsivät välieriin ja häviäjät sijoituspeleihin. Välierien voittajat menivät finaaliin ja häviäjät pronssipeliin.


title: Patina

text: Patinaa eli esimerkiksi kuparikarbonaattia ("CuCO") syntyy, kun kupari hapettuu ilman hapen vaikutuksesta ensin tummaksi kuparioksidiksi ("CuO") ja tämä reagoi vielä ilman hiilidioksidin ("CO") kanssa. Patina on väriltään vihreää ja yleistä muun muassa pronssisissa esineissä, koska pronssi sisältää kuparia.


title: Patina

text: Patinaa voi olla myös muissa metalleissa. Huonekalujen ja kipsiesineiden pintaan vuosien mittaan puhdistuksesta ja kiillotuksesta muodostuvaa metallimaista kiiltoa sanotaan myös patinaksi.


title: Juhana Salonen

text: Juhana Salonen (1738–1804) oli suomalainen kirkonrakentaja. Hän oli kotoisin Savitaipaleen pitäjästä.


title: Juhana Salonen

text: Monet Salosen rakentamista kirkoista ovat tyypiltään kahtamoisia eli kaksoisristikirkkoja. Nykypäivään on säilynyt ainakin Lemin kirkko, joka on valmistunut vuonna 1786 ja Lappeen Marian kirkko, joka on rakennettu 1794. Sen sijaan Salosen suunnittelemat ja vuonna 1798 rakennetut kahtamoiset Valkealan kirkko ja Valkjärven kirkko ovat molemmat palaneet. Valkjärven kirkko paloi jo 1812 ja Valkealan kirkko 1920.


title: Juhana Salonen

text: Juhana Salosen tyyliä jatkoivat hänen poikansa Matti Salonen ja toinen savitaipalelainen kirkonrakentaja Taavetti Rahikainen. Savitaipaleen viides kirkko, joka paloi vuonna 1918, oli Matti Salosen rakentama. Edelleen pystyssä oleva Savitaipaleen kellotapuli on puolestaan Taavetti Rahikaisen rakentama.


title: Suomi–Ruotsi-maaottelu 2008

text: Suomi–Ruotsi-maaottelu vuonna 2008 kilpailtiin 29.–30. elokuuta Helsingin olympiastadionilla.


title: Suomi–Ruotsi-maaottelu 2008

text: Kilpailussa Suomen miehet voittivat Ruotsin pistein 215–193, naiset puolestaan hävisivät pistein 197,5–209,5.


title: Suomi–Ruotsi-maaottelu 2008

text: Kävelymaaottelu on oma erillinen ottelunsa. Loppupisteet 24–20


title: Šemuršan piiri

text: Šemuršan piiri (, tšuvassiksi Шăмăршă районӗ, "Šămăršă raionĕ") on paikallinen itsehallintoalue Tšuvassian tasavallassa Venäjällä. Vuonna 1927 perustetun piirin pinta-ala on 799 neliökilometriä ja asukkaita on 15 000 henkeä (vuonna 2009).


title: Šemuršan piiri

text: Piiri sijaitsee Tšuvassian eteläosassa. Pohjoisessa se rajoittuu Batyrevon piiriin, kaakossa ja etelässä Tatarstaniin ja Uljanovskin alueeseen sekä lännessä Alatyrin piiriin. Hallinnollinen keskus on Šemuršan kylä. Piiriin kuuluu 9 maalaiskuntaa.


title: Šemuršan piiri

text: Seutu kuuluu Tšuvassian tasankoon. Huomattavimmat joet ovat Suran sivujoki Bezdna sekä Svijagaan laskeva Karla. Piiri sijaitsee aro- ja metsäarovyöhykkeen rajalla. Pinta-alasta 61 % on metsää ja 33 % maatalousmaata.


title: Šemuršan piiri

text: Tärkein liikenneväylä on Tšeboksaryn ja Uljanovskin välinen A151-maantie. Piirikeskuksesta on tasavallan pääkaupunkiin matkaa 160 kilometriä.


title: Šemuršan piiri

text: Väestöstä 78,9 % on tšuvasseja, 11,1 % tataareja, 6,9 % venäläisiä ja 2,8 % mordvalaisia.


title: Šemuršan piiri

text: Tärkein elinkeino on maatalous, joka on erikoistunut maidon ja lihan tuotantoon sekä viljan, sokerijuurikkaan ja perunan viljelyyn. Seudulla on myös pienimuotoista elintarvike- ja puunjalostusteollisuutta.


title: Šemuršan piiri

text: Piirilehtenä ilmestyy tšuvassin- ja venäjänkielinen "Šămăršă hyparĕ".


title: Ligat ha'Al (koripallo)

text: Ligat HaAl (tai Ligat Winner Sal) (hepr. מכבי "אלקטרה" תל-אביב) on israelilaisen koripallon korkein sarjataso. Sponsorointisyistä sarjaa kutsutaan myös nimellä Ligat Winner Sal.


title: Ligat ha'Al (koripallo)

text: Sarjan perustivat Israelin kymmenen suurinta koripalloseuraa vuonna 1954. Sarjaa on siitä lähtien hallinnut Maccabi Tel Aviv, joka on voittanut mestaruuden 51 kertaa. Ainoastaan 11 kertaa mestaruus on mennyt jollekin muulle joukkueelle.


title: Smaragdinaukuja

text: Smaragdinaukuja ("Ailuroedus crassirostris") on Australiassa elävä lavastajien heimoon kuuluva varpuslintu.


title: Smaragdinaukuja

text: Smaragdinaukuja on ensimmäisiä Australiasta löydettyjä lavastajia. Ensimmäisen yksilön tarkkaa löytöpaikkaa ei tunneta, mutta se on kerätty Uuden Etelä-Walesin alueelta. Smaragdinaukujan nimesi Gustaf von Paykull vuonna 1815. Hän sijoitti lajin lepinkäisten heimoon sen tukevan nokan perusteella ja antoi lajille tieteelliseksi nimeksi "Lanius crassirostris". Vuonna 1820 Heinrich Kuhl siirsi smaragdinaukujan lavastajien heimoon ja muutti tieteelliseksi nimeksi "Ptilinorhychus crassirostris". Lajin nykyisen tieteellisen nimen "Ailuroedus crassirostris" antoi Jean Cabanis vuonna 1851. Lajinimi "crassirostris" tulee sanoista "crassus" ’paksu’ ja "rostris" ’nokka’, viitaten lajin tukevaan nokkaan.


title: Smaragdinaukuja

text: Kooltaan smaragdinaukuja on noin 24–33 cm. Väritykseltään se on pääosin vihreä. Sen naama on hieman muuta ruumista harmahtavampi. Rinta on kellertävän vihreä. Siipisulkien ja vatsan höyhenten kärjet ovat valkoiset ja tekevät niistä täplikkäät. Naaras muistuttaa ulkonäöltään koirasta. Nuori lintu on väritykseltään aikuista smaragdinaukujaa vaaleampi.


title: Smaragdinaukuja

text: Smaragdinaukujakoiraan laulu on helposti tunnistettavaa ja muistuttaa kissan naukumista. Koiras on äänessä lisääntymiskauden alussa koko päivän, mutta erityisesti aamuisin ja iltahämärissä. Uudessa Etelä-Walesissa elävät koiraat ovat monipuolisempia naukumisessaan kuin etelämpänä elävät lajitoverinsa. Naaraiden laulu on sarja surisevia ääniä, jotka päättyvät ´tsit´- tirskahdukseen.


title: Smaragdinaukuja

text: Smaragdinaukujan levinneisyys on keskittynyt Australian itäosiin Uuden Etelä-Walesin ja Queenslandin osavaltioihin. Sen elinympäristöä ovat trooppiset sademetsät ja niiden reunamat, harvoin kaukana vedestä. Smaragdinaukuja ei ole kuitenkaan harvinainen kuivemmissa eukalyptusmetsissäkään. Toisinaan sitä tavataan myös puutarhoissa.


title: Smaragdinaukuja

text: Toisin kuin useat muut lavastajien heimoon kuuluvat linnut smaragdinaukujakoiraat eivät rakenna koristeellista huvimajankaltaista rakennelmaa houkutellakseen naaraita. Smaragdinaukuja on niin ikään monista muista heimonsa lajeista poiketen yksiavioinen. Lisääntymisaika kestää syyskuusta tammikuulle. Naaras rakentaa kuppimaisen pesän puuhun oksanpätkistä, lehdistä ja juurista. Naaras munii kahdesta kolmeen ruskehtavaa munaa, joita vain se hautoo. Hautominen kestää noin kolme viikkoa. Koiras auttaa poikasten ruokkimisessa.


title: Smaragdinaukuja

text: Smaragdinaukuja on kaikkiruokainen, mutta syö pääosin kasviravintoa. Pääosan ravinnosta muodostavat hedelmät, mutta se syö myös kukkia, lehtiä ja siemeniä. Lisäksi se ruokailee pienillä matelijoilla ja saattaa tappaa poikasilleen ravinnoksi muiden lintujen poikasia. Smaragdinaukujat ruokailevat usein yhdessä satiinilavastajien kanssa.


title: Heinkel He 176

text: Heinkel He 176 oli saksalaisen Ernst Heinkelin lentokonetehtaassaan toteuttama maailman ensimmäinen nestemäisellä polttoaineella toimivalla raketilla moottoroitu lentokone. Koneen prototyyppi lensi ensilentonsa 20. heinäkuuta 1939. Projekti oli Heinkelin yksityisesti rahoittama, eikä malli koskaan päässyt sarjatuotantoon.


title: Huge L

text: Huge L (oikealta nimeltään Kimmo Huusko) on Vantaan Länsimäeltä kotoisin oleva, nykyisin Helsingissä asuva rap-artisti ja -tuottaja.


title: Huge L

text: Huge L julkaisi ensimmäisen levynsä vuonna 2002. Huge L on myös Monsp Recordsin listoilla, mutta on jatkanut omakustanteiden julkaisua.


title: Huge L

text: Vuonna 2008 julkaistu Touché oli ensimmäinen Monsp Recordsin kautta julkaistu albumi, josta tehtiin myös vinyylipainos. Muita Monspin kautta tulleita levyjä ovat mm. Vintage 2008 (CD/LP), Egotaide 2009 (CD), vuonna 2010 Moden kanssa yhteistyössä tehty Pummien miljonääri (CD), nimellä Pohjolan Molli julkaistu Kelopuu 2011(CD) sekä myös Moden kanssa tehdyt UG/OD-levyt Vain promootiokäyttöön (CD) sekä Fatta Platta (CD/LP/C-Kasetti). Monsp Records julkaisi 11. joulukuuta 2009 Huge L:n tekemän remixmixtapen Steen1:n "Salaliittoteoria" -albumista. Mixtape julkaistiin nimellä Salaliittoteoria by Huge L.


title: Huge L

text: Huge L julkaisi 29. lokakuuta 2010 "Infernaalinen Lyriikka Säätiö" DVD:n "ILS VHS DVD 2002-2010", joka sisältää kaikki hänen musiikkivideonsa sekä bonusmateriaalia.


title: Huge L

text: Huge L tuotti rap-yhtye Ruger Hauerin Se syvenee syksyllä nimisen studioalbumin joka julkaistiin vuonna 2010. Hän on myös tehnyt kaikki levyssä esiintyvien kappaleiden taustat itse. Levystä julkaistiin instrumentaaliversio "Huger Hauer Beats CD" elokuun lopulla 2011.


title: Huge L

text: Huge L:n ja Pyhimyksen yhteisprojektin Steve iVander levy vedettiin kaupoista pois tekijänoikeusrikkomuksen takia.


title: Huge L

text: Vuonna 2017 Huge L julkaisi rap-artisti Bullen kanssa tehdyn albumin "Mäki".


title: Šumerljan piiri

text: Šumerljan piiri (, tšuvassiksi Çĕмĕрле районӗ, "Çĕmĕrle raionĕ") on paikallinen itsehallintoalue Tšuvassian tasavallassa Venäjällä. Vuonna 1935 perustetun piirin pinta-ala on 1 048 neliökilometriä ja asukkaita on 12 500 henkeä (vuonna 2007).


title: Šumerljan piiri

text: Piiri sijaitsee Tšuvassian länsiosassa. Pohjoisessa se rajoittuu Krasnyje Tšetain ja Alikovon piireihin, idässä Vurnaryn piiriin, etelässä Ibresin ja Poretskojen piireihin sekä lännessä Nižni Novgorodin alueeseen. Hallinnollinen keskus on Šumerljan kaupunki, joka ei kuulu piirin yhteyteen, vaan muodostaa erillisen kaupunkipiirikunnan. Šumerljan piiriin kuuluu 11 maalaiskuntaa.


title: Šumerljan piiri

text: Seutu kuuluu Tšuvassian tasankoon. Suurimmat joet ovat Sura ja Bolšoi Tsivil. Pinta-alasta 59 % on metsää.


title: Šumerljan piiri

text: Piirin kautta kulkee Moskovan ja Kazanin välinen rautatie. Šumerljasta on maantieyhteys tasavallan pääkaupunkiin Tšeboksaryyn, jonne on matkaa 110 kilometriä.


title: Šumerljan piiri

text: Väestöstä 80 % on tšuvasseja ja 18 % venäläisiä.


title: Šumerljan piiri

text: Seudulla on puunjalostus-, metalli- ja elintarviketeollisuutta, joka on keskittynyt Šumerljan kaupunkiin. Maatalous on erikoistunut maidon ja lihan tuotantoon sekä viljan, perunan ja humalan viljelyyn.


title: Šumerljan piiri

text: Piirilehtenä ilmestyy tšuvassin- ja venäjänkielinen "Malalla – Vperjod".


title: Alstahaug

text:
Alstahaug on Norjan kunta Nordlandin läänissä. Kunnan hallintokeskus on Sandnessjøen, jolla on myös kaupunkistatus. Kunta koostuu Alstenin saaresta ja sitä ympäröivästä noin 920 saaresta. Sen rajanaapureita ovat Dønna, Herøy, Leirfjord, Vefsn, Vevelstad ja Vega. Tammikuussa 2013 tehdyn väestönlaskennan mukaan Alstahaugin kunnassa oli 7 361 asukasta.
Tunturiketju Seitsemän sisarusta () sijaitsee Alstahaugissa, ja vuorijono on kuvattu myös kunnan vaakunassa.


title: Saint Lucian vaakuna

text: Saint Lucian vaakuna on Saint Lucian kansallistunnus lipun, moton ja kansallislaulun ohella. Se hyväksyttiin maan vaakunaksi 8. tammikuuta 1979. Sen on suunnitellut Sydney Bagshaw. Siinä on sinisellä pohjalla vasemmassa yläkulmassa ja oikeassa alakulmassa ruusu ja oikeassa yläkulmassa ja vasemmassa alakulmassa vaakunalilja. Nämä symboloivat maan kahta siirtomaavaltaa Ranskaa ja Britanniaa. Jakkara vaakunan keskellä viittaa Afrikkaan. Soihtu vaakunan yläpuolella symboloi valoa. Vaakunaa pitää kaksi saintlucianamatsoni-lintua. Vaakunan alla lukee keltaisessa nauhassa maan motto ""The Land. The People. The Light"", Maa, kansa, valo.


title: Sipoon teatteri

text: Sipoon teatteri on harrastajateatteri, jonka taustayhteisönä toimii Etelä-Sipoon Nuorisoseura r.y. Taustayhteisö on toiminut jo yli 60 vuotta ja aktiivinen teatteritoiminta aloitettiin vuonna 1990. Sipoon teatterilla oli toimintansa 25-vuotisjuhlavuosi syksyllä 2014. Teatterilla on ollut muutamia talviesityksiä, mutta päätoiminta keskittyy kesäteatteriesityksiin. Esityspaikkana on Söderkullan kartanon ulkonäyttämö, jonka penkit uusittiin kesäksi 2014.


title: Sipoon teatteri

text: Ohjelmistossa on vuosien mittaan olleet seuraavat näytelmät: Hölmöläiset (1990), Topiaksen (Toivo Kauppinen) Isännän ääni (1991), Simo Ojasen Rajaralli eli rajarakkautta (1992), Matti Juhani Karilan Saavuthan keinumaan eli unelmia elämästä (1993), Liisa Heiskasen Aurigon Pilkkuja (1994), Serpin Katarina kaunis leski (1995), Duon Orpopojan valssi (1996), Maria Jotunin Kultainen vasikka (1997), Tatu Pekkarisen (Tatu Pekkarinen) Peräkylän profeetta (1998 ja 1999), Tatu Pekkarisen Kaunis Veera (2000), Panu Raipian ja Tatu Pekkarisen Kulkurin valssi eli Koivusaaren kartanon salaisuus (2001 ja 2002), Teuvo Pakkalan Tukkijoella (2003 ja 2004) Simo Puupposen eli Aapelin Pikku Pietarin piha (2004), Maiju Lassilan Mimmi Paavaliina (2005), Hans Müllerin (suom. Laura Martola) Valkoinen hevonen (2006), Heikki Luoman Akkaralli (2007) ja Matti Kuikkaniemen Mistä rakkaus alkaa (2008). Juhlavuoden 2009 kunniaksi teatteri valmistaa Matti Kuikkaniemen kirjoittaman näytelmän Vanhan kievarin kummitus jonka pääosaa esitti Tom-Kristian Heinäaho. Kesäteatterin esitys Puhtaana käteen (Cash on Delivery) vuonna 2010 oli suurmenestys. Rune Lindqvistin ja Keijo Pesosen saumaton yhteistyö päärooleissa oli huikeaa ja sai paljon kiitosta. Vuonna 2011 teatteri otti kunnianhimoisen haasteen tuomalla näyttämölle William Shakespearen Kesäyön unelman, jonka ohjasi Joel Elstelä. Näytelmässä oli mukana yli 30 henkeä, mikä oli suoranainen ponnistus pienelle teatterille.


title: Sipoon teatteri

text: Maria Jotunin Tohvelisankarin rouva esitettiin Nikkilän vanhalla kunnantalolla Sipoossa keväällä 2008 taustaseuran 60-vuotisjuhlien kunniaksi.


title: Sipoon teatteri

text: Teatterin 20-vuotisjuhlamatinea järjestettiin Nikkilän vanhalla kunnantalolla Sipoossa marraskuun lopussa 2009.


title: Sipoon teatteri

text: Ohjaajina ovat toimineet mm. Elina Raunio, Pauli Kauppinen, Helge Teikari, Aune Lind, Jaakko Murtomäki, Kaarina Tuunanen, Matti Poskiparta, ja Ari Artkivi, Joel Elstelä, Jarmo Hämeranta ja Anu Hälvä.


title: Sipoon teatteri

text: Nuorisoteatterin ohjaajina ovat toimineet lisäksi Arto Grönholm, Ritva Viljanen ja Jenni Kokkomäki.


title: Sipoon teatteri

text: Nuorisoteatteri perustettiin vuonna 2007, vaikka nuorten esityksiä on ollut jo vuodesta 1992 lähtien. Esityksissä on usein ollut mukana myös aikuisia. Nuorisoteatterin esitykset ovat olleet: Sampo Lappalainen 1992, Prinsessa Ruusunen 1993, Totuuden helmi 1994, Hyrrä eli prinsessa Liukaskieli 1995, Hannu ja Kerttu 1996, Tuhkimo 1997, Lumikki ja 7 kääpiötä 1998, Suojelusenkeli 1999, Pieni Punahilkka 2000, Adalmiinan helmi 2002, Vattumato 2003, Keisari ja satakieli 2005, Pomppivat salapoliisit ja kadonneiden raitojen arvoitus 2006, Ikkunaprinsessa 2008, Kuinka Kum-Maa on kaikkialla 2009.


title: Sipoon teatteri

text: Vuoden 2010 syksyllä käynnistyi Sipoon kunnan ja kansalaisopiston myötävaikutuksella Teatteritaiteen perusopetus lapsille ja nuorille. Sipoossa toimii yhteensä neljä teatteritaiteen perusopetuksen ryhmää.


title: Sipoon teatteri

text: Sipoon teatteri tekee tiivistä yhteistyötä Sipoon Kansalaisopiston kanssa teatterityön kurssien järjestämisessä. Kurssien sisältö vaihtelee improvisaatiokursseista teatterityön eri muotoihin sekä laulu- ja musiikkiteatterikursseihin. Kouluttajina ovat toimineet mm. Jenni Kokkomäki, Matti Poskiparta, Toni Jyvälä ja Hannu Huuska.


title: Sipoon teatteri

text: Teatteri suuntaa toimintaansa muutoinkin ulospäin järjestämällä kasvomaalausta, vuokraamalla omasta puvustostaan pukuja erilaisiin tilaisuuksiin ja muille teattereille, järjestämällä kahvituksia ja muita ateriatilaisuuksia, tuottamalla ohjelmapalveluja ja osallistumalla avustajatehtäviin eri elokuva- ja televisioyhtiöiden järjestämissä produktioissa.


title: Moottoripyöräilyn Espanjan Grand Prix 2008

text: Espanjan Grand Prix oli kauden 2008 toinen kilpailu. Se ajettiin Circuito Permanente de Jerezin radalla.


text: 250-kuutioisten kilpailu muistetaan kilpailua johtaneen kaksikon Alvaro Bautistan ja Marco Simoncellin kolarista viimeisellä kierroksella, mikä nosti Mika Kallion voittajaksi.


title: Pääsarja (urheilu)

text: Pääsarja on kilpaurheilussa, lähinnä palloilussa, kussakin lajissa maan kansallisen sarjajärjestelmän ylin sarjataso. Korkeimman sarjatason kutsuminen pääsarjaksi on yleistynyt, kun eri liigat ja muut sarjat ovat ammattilaistumisen myötä ja muutenkin lähinnä kaupallisista syistä alkaneet antaa itselleen hyvinkin vaihtelevia erisnimiä, joista ei suoraan käy ilmi, minkä tasoisesta tai tyyppisestä sarjasta on kysymys.


title: Pääsarja (urheilu)

text: Suomessa joukkuepalloilujen pääsarjoja ovat esimerkiksi SM-liiga jääkiekossa, Mestaruusliiga lentopallossa, Veikkausliiga jalkapallossa, Korisliiga koripallossa ja Salibandyliiga salibandyssa. Aiemmin pääsarjaa yleisesti tarkoittanut nimitys "Mestaruussarja" viittaa nykyään monessa lajissa niin Suomessa kuin muuallakin maailmassa johonkin alempaan, usein toiseksi korkeimpaan sarjatasoon. Näitä ovat esimerkiksi Englannin jalkapallossa The Football League Championship ja Suomen jääkiekossa Mestis.


title: Pääsarja (urheilu)

text: Mailapeleissä kuten tenniksessä ja squashissa pääsarja on turnausmuotoisissa tapahtumissa kunkin luokan varsinaisen ottelukaavion mukainen osa, kisan loppuvaihe. Turnauksessa käytettävästä järjestelmästä riippuen kilpailija voi päästä pääsarjaan suoraan aikaisemman menestyksensä perusteella, selviämällä voitokkaasti karsinnoista, järjestäjien myöntämällä niin sanotulla villillä kortilla tai kutsukisoissa kutsun perusteella.


title: KK Vršac

text: KK Vršac () on serbialainen koripalloseura.


title: KK Vršac

text: Joukkuetta sponsori vuosina 1992–2012 Hemofarm Group, ja joukkue tunnettiin tuona ajanjaksona nimellä KK Hemofarm. Seura nousi vuonna 1998 Naša Sinalko Ligaan. Joukkue sijoittui ULEB Eurocupissa 2008-2009 neljän parhaan joukkoon hävittyään final fourissa BC Lietuvos Rytasille.


title: Veteraanin iltahuuto

text: Veteraanin iltahuuto on musiikinopettaja, kamarineuvos Kalervo Hämäläisen 1980-luvun loppupuolella säveltämä ja sanoittama laulu, josta on tullut yksi Suomen tunnetuimmista veteraanilauluista.


title: Veteraanin iltahuuto

text: Laulu äänitettiin esimmäisen kerran syksyllä 1988 Suomen sotaveteraaniliiton kustantamana. Solistina lauloi Jorma Hynninen, jota avusti kadettikuoro (KadK74 / KadK75) ja Helsingin Varuskuntasoittokunta. Kasetin B-puolella on Ella Erosen lausuman Maamme-runon tallenne. Kasetti saavutti kultalevyyn oikeuttavan levityksen viikossa . Ensiesitys samalla kokoonpanolla oli Finlandiatalolla järjestetyssä veteraanijuhlassa samana syksynä.


title: Veteraanin iltahuuto

text: Myöhemmin Veteraanin iltahuudon ovat levyttäneet muun muassa Korsuorkesteri ja Kaartin soittokunta.


title: Veteraanin iltahuuto

text: Itsenäisyyspäivänä 2015 sotaveteraanit esittivät laulun presidenttiparille ja yli 2 miljoonalle tv-katsojalle Linnan juhlissa 95-vuotiaan sotaveteraani Armas Ilvon johdolla. Esitys nousi yhdeksi vuoden 2015 mediailmiöistä, ja Yleisradion tallennetta katsottiin sittemmin esimerkiksi Facebookissa yli 850 000 kertaa.


title: Veteraanin iltahuuto

text: Jorma Hynninen esitti Veteraanin iltahuudon presidentti Mauno Koiviston siunaustilaisuudessa Helsingin tuomiokirkossa 25. toukokuuta 2017 Kaartin soittokunnan ja poikakuoro Cantores Minoresin kanssa.


title: Jaakko Björkbacka

text: Jaakko Björkbacka (s. 6. marraskuuta 1992 Karstula) on suomalainen kivääriampuja. Hän edustaa Lehtimäen ampujia (LehA) ja häntä valmentavat Hanna Etula, Juha Hirvi ja Pasi Wedman. Björkbacka kuuluu Suomen olympiaryhmään.


title: Jaakko Björkbacka

text: Saavutuksia:


title: Jaakko Björkbacka

text: Lisäksi hän on saavuttanut useita Suomen mestaruuksia ja Suomen ennätyksiä.


title: Jaltšikin piiri

text: Jaltšikin piiri (, tšuvassiksi Елчĕк районӗ, "Jelčĕk raionĕ") on paikallinen itsehallintoalue Tšuvassian tasavallassa Venäjällä. Vuonna 1927 perustetun piirin pinta-ala on 567 neliökilometriä ja asukkaita on 22 900 henkeä (vuonna 2007).


title: Jaltšikin piiri

text: Piiri sijaitsee Tšuvassian kaakkoisosassa. Pohjoisessa, idässä ja etelässä se rajoittuu Tatarstaniin, lännessä Komsomolskojen ja lounaassa Batyrevon piireihin. Hallinnollinen keskus on Jaltšikin kylä. Piiriin kuuluu 9 maalaiskuntaa.


title: Jaltšikin piiri

text: Seutu kuuluu Tšuvassian tasankoon. Huomattavin joki on Svijagan sivujoki Bula. Pinta-alasta 88 % on maatalousmaata ja 4 % metsää.


title: Jaltšikin piiri

text: Jaltšikista on maantieyhteys Kanašiin ja Buinskiin. Tasavallan pääkaupunkiin on piirikeskuksesta matkaa 155 kilometriä.


title: Jaltšikin piiri

text: Väestöstä 97 % on tšuvasseja.


title: Jaltšikin piiri

text: Tärkein elinkeino on maatalous, joka on erikoistunut viljan, perunan, vihannesten ja humalan viljelyyn sekä lihan ja maidon tuotantoon. Teollisuus perustuu maataloustuotteiden jalostukseen.


title: Jaltšikin piiri

text: Piirilehtenä ilmestyy tšuvassin- ja venäjänkielinen "Jelčĕk jen".


title: Dominican vaakuna

text: Dominican vaakuna on Karibianmerellä sijaitsevan Dominican saarivaltion virallinen tunnus lipun, kansallislaulun ja moton ohella. Se hyväksyttiin maan vaakunaksi 21. heinäkuuta 1961.


title: Dominican vaakuna

text: Vaakunakilpi on jaettu neljään osaan. Ylhäällä vasemmalla olevaan kenttään on kuvattu kookospalmu keltaisella pohjalla ja sen viereen ylhäällä oikealla olevaan kenttään paikallinen "Leptodactylus fallax" -sammakko sinisellä pohjalla. Alhaalla vasemmalla olevaan kenttään on kuvattu purjelaiva sinisellä pohjalla ja alhaalla oikealla olevaan kenttään banaanipuu keltaisella pohjalla.


title: Dominican vaakuna

text: Vaakunan yllä on leijona ja vaakunan kilpeä pitää kaksi keisariamatsonipapukaijaa. Vaakunan alla on keltaiseen nauhaan kirjoitettuna maan motto ”Apres Bondie C’est La Ter” ().


title: 4330 Vivaldi

text: 4330 Vivaldi on päävyöhykkeen asteroidi. Sen kiertoaika on 3,36 vuotta. Sen löysi saksalainen Freimut Börngen Tautenburgissa 19. lokakuuta 1982. 4330 Vivaldi, jonka alkuperäinen tilapäinen nimi oli 1982 UJ3, sai nykyisen nimensä italialaiselta säveltäjä Antonio Vivaldilta (1678–1741). Börngen on nimennyt useita löytämiään asteroideja tunnettujen säveltäjien mukaan.


title: Moottoripyöräilyn Qatarin Grand Prix 2009

text: Qatarin Grand Prix oli kauden 2009 ensimmäinen kilpailu. Se ajettiin Losailin radalla 10.–13. huhtikuuta. Kauden 2008 tapaan kilpailu ajettiin illalla keinovalossa.


text: Sade sotki kisaviikonloppua. Lauantain aika-ajoja jouduttiin siirtämään, ja lisäksi sunnuntain kilpailut menivät pahoin sekaisin, sillä kuljettajat olivat sopineet keskenään ettei keinovalossa ajeta sateessa. 125-kuutioisten kilpailu jäi neljän kierroksen tynkäkisaksi, jonka pisteet puolitettiin. Radan kuivumista odotellessa 250-kuutioisten kilpailu lykkääntyi niin että kilpailu typistyi 13 kierrokseen, josta huolimatta kuitenkin jaettiin täydet MM-pisteet. Sade alkoi uudestaan vain hieman ennen MotoGP-luokan starttia klo 23.00 paikallista aikaa. Kaatosateen takia tuomarit päättivät puoli tuntia myöhemmin siirtää kilpailun maanantai-illaksi klo 21.00.


title: Mehdi Ballouchy

text: Mehdi Ballouchy (, s. 6. huhtikuuta 1983 Casablanca) on marokkolainen jalkapalloilija. Keskikentällä pelaava Ballouchy edustaa yhdysvaltalaista New York Red Bullsia.


title: Mehdi Ballouchy

text: Ballouchy aloitti jalkapalloilun kotimaassaan Marokossa 13-vuotiaana. Hän pelasi Raja Casablancan junioreissa aina 16-vuotiaaksi asti, minkä jälkeen hän muutti Yhdysvaltoihin opiskelemaan. Muutama vuosi myöhemmin Ballouchy liittyi Creighton Bluejaysin nuorten joukkueeseen vuodeksi opiskeltuaan samaan aikaan Creightonin yliopistossa. Vuonna 2004 Ballouchy palasi vuoden tauon jälkeen pelikentille Santa Claran yliopistojoukkueeseen Santa Clara Broncosiin. Hän pelasi vielä Colorado Rapidsin alle 23-vuotiaiden joukkueessa ennen ammattilaiseksi siirtymistä vuonna 2006.


title: Mehdi Ballouchy

text: Real Salt Lake varasi Ballouchyn vuoden 2006 MLS SuperDraftissa toisena. Hän vietti joukkueessa kaksi kautta, kunnes siirtyi Colorado Rapidsiin heinäkuussa 2007 joukkueen antaessa vaihtokaupassa Kyle Beckermanin.


title: Hannu Saintula

text: Hannu Saintula (s. 4. elokuuta 1957 Espoo) on suomalainen jääkiekkovalmentaja. Hän oli Suomen naisten jääkiekkomaajoukkueen päävalmentaja vuosina 1999–2000 ja 2003–2009. Vuosina 2000–2003 hän toimi naisten maajoukkueen apuvalmentajana.


title: Hannu Saintula

text: Saintula on toiminut myös Kiekko-Espoon valmennustiimissä, Espoon Bluesin valmennuspäällikkönä ja alle 22-vuotiaiden naisten maajoukkueen päävalmentajana.. Kiekko-Espoossa hän toimi tilapäisesti miesten joukkueen ykkösvalmentajana kaudella 1997–98 Håkan Nygrenin sairauslomalla, ja hän valmensi Espoon Bluesia loppukauden 1998–99 Pekka Rautakallion jätettyä valmennustehtävät.. Saintula on valmentanut myös Espoon Bluesin junioreita. Kesäkuussa 2009 Saintula aloitti Kiinan naisten jääkiekkomaajoukkueen päävalmentajana. Pestin oli alun perin tarkoitus päättyä heti Vancouverin olympialaisten 2010 jälkeen, mutta sopimusta pidennettiin vuodella. Hän jätti Kiinan maajoukkueen keväällä 2011 siirryttyään Blues Matinkylä ry:n toiminnanjohtajaksi.


title: Loistohippiäinen

text: Loistohippiäinen ("Leptopoecile sophiae") on pyrstötiaisten heimoon kuuluva varpuslintu.


title: Loistohippiäinen

text: Loistohippiäinen on noin 11 cm pitkä ja sen höyhenpuku on pääosin sinertävän harmaa, alapuolelta sinisempi. Päälaki on punaruskea ja leveä silmäkulmajuova on valkoinen. Pyrstö on melko pitkä. Sukupuolet ovat erivärisiä.


title: Loistohippiäinen

text: Loistohippiäinen elää Keski-Aasiassa Pakistanista Kiinan Sichuanin maakuntaan. Sen elinympäristön ala on 1–10 miljoonaa neliökilometriä.


title: Loistohippiäinen

text: Lajin elinympäristöä ovat vuoristojen kataja- ja alppiruusupensaikot 2,5–5 kilometrin korkeudella puurajan yläpuolella. Talveksi loistohippiäiset laskeutuvat vuorten alarinteille.


title: Loistohippiäinen

text: Loistohippiäisen soikea, lehdistä rakennetussa pesässä kulkuaukko on pesän katossa. Pesä on kiinnitetty alppiruusuihin keskimäärin 0,9 metrin korkeudelle. Laji on varhaisin pesijä Tiibetin ylängöillä yli neljän kilometrin korkeudella, sillä sen muninta alkaa jo huhtikuun alussa ja pesintää kestää heinäkuun lopulle. Naaras munii 4–6 munaa, keskimäärin 4,7. Haudonta kestää keskimäärin 20 päivää ja poikaset lähtevät pesästä 14–21 päivän ikäisinä (keskiarvo 17,5 päivää). Laji on enimmäkseen yksiavioinen ja molemmat emot huolehtivat jälkeläisten hyvinvoinnista.


title: Loistohippiäinen

text: Loistohippiäinen syö hyönteisiä ja muita pieniä selkärangattomia.


title: Kuu-aurinkokalenteri

text: Kuu-aurinkokalenteri ("lunisolaarinen kalenteri") on kalenteri, joka perustuu sekä Auringon että Kuun liikkeisiin. Tällaisessa kalenterissa kuukausi on sidottu kuun vaiheisiin ja vaihtuu aina uuden kuun aikoihin. Täten kalenterikuukauden pituus on vaihdellen 29 tai 30 päivää. Kuu-aurinkokalenterin vuodessa on yleensä 12 tällaista kuukautta ja näin ollen 354 tai 355 päivää. Tämä on kuitenkin selvästi lyhempi kuin trooppinen vuosi, ja tämän vuoksi aika ajoin vuoteen lisätään 13. kuukausi ("karkauskuukausi"), jotta kalenterikuukaudet pysyisivät jatkuvasti ainakin suunnilleen samana vuodenaikoina.


title: Kuu-aurinkokalenteri

text: Kuu-aurinkokalenterit ovat vanhalla ajalla olleet käytössä monissa kulttuureissa eri puolilla maailmaa. Sellaisia olivat muun muassa babylonialainen kalenteri ja antiikin kreikkalainen kalenteri. Myös roomalainen kalenteri oli alun perin eräänlainen kuu-aurinkokalenteri, joka myöhemmin kuitenkin joutui pahasti epäjärjestykseen, kunnes Julius Caesar vuonna 45 eaa. otti käyttöön ainoastaan Auringon liikkeisiin perustuvan juliaanisen kalenterin. Nykyisinkin juutalainen kalenteri on kuu-aurinkokalenteri, samoin Kiinassa vielä joissakin yhteyksissä käytössä oleva vanha kiinalainen ajanlasku. Sitä vastoin islamilainen kalenteri on puhdas kuukalenteri, jossa karkauskuukautta ei ole vaan kalenterikuukaudet kiertävät noin 33 vuodessa kaikkien vuodenaikojen ympäri.


title: Kuu-aurinkokalenteri

text: Varhaisimpina aikoina ei ollut vahvistettua sääntöä siitä, milloin kalenteriin lisättiin kolmastoista kuukausi, vaan siitä päätettiin joka kerta erikseen. Kuitenkin jo varhain havaittiin, että 19 (trooppista) vuotta oli melko tarkoin yhtä pitkä kuin 235 kuunvaiheisiin perustuvaa (synodista) kuukautta. Tätä 19 vuoden jaksoa sanotaan Metonin jaksoksi. Tämän vuoksi myöhemmissä kuu-aurinkokalentereissa karkauskuukaudet on lisätty säännönmukaisesti aina seitsemän kertaa kunkin 19-vuotisen jakson aikana. Esimerkiksi juutalaisessa ajanlaskussa se lisätään tämän jakson 3., 6., 8., 11., 14., 17., ja 19. vuotena.


title: Sandnessjøen

text: Sandnessjøen on Norjan kaupunki ja Alstahaugin kunnan hallintokeskus Nordlandin läänissä Alstenin saaren luoteisosassa. Kaupunki on kuuluisan vuorijonon Seitsemän sisarta juurella.


title: Sandnessjøen

text: Sandnessjøen-nimi juontaa juurensa "Sandnes"-nimiseen kartanoon ja sen rantautumispaikkaan mereltä ().


title: Sandnessjøen

text: Sandnesin kartano oli viikinkiajalla päälliköiden asuinpaikkoja. Se on ollut tunnettu kauppapaikka jo vuonna 1669 ja paikka sai kestikievarietuoikeudet 1772. Hurtigruten alkoi pysähtyä Sandnessjøenissä 1891, mikä nopeutti huomattavasti kehitystä.


title: Sandnessjøen

text: Sandnessjøen oli aikaisemmin oma kuntansa, joka erkani Alstahaugista 1899 nimellä "Stamnes". Stamnesin kunta käsitti alun perin Alstenin saaren pohjoisosan ja Leirfjordenin pohjoisosan ympäröivät maa-alueet mantereella. Leirfjord, joka käsitti kunnan mantereella olevat alueet ja Alstenin koillisosan erosi vuonna 1915 omaksi kunnakseen. Jäljelle jäänyt osa ja taajama muuttivat nimensä Sandnessjøeniksi 1948. Sandnessjøenin kunta liittyi yhdessä Tjøttan kunnan kanssa takaisin Alstahaugiin 1965.


title: Sandnessjøen

text: Sandnessjøenin taajama sai kaupunkistatuksen vuonna 1999.


title: Sandnessjøen

text: Sandnessjøen on merenpuoleisen Helgelandin liikenteen solmukohta ja palvelukeskus. Hurtigruten pysähtyy päivittäin ja kaupungista on bussi-, lautta- ja paikallisveneyhteyksiä ympäristöön. Taajamassa on sairaala, työvoimatoimisto, lukio, Helgelandin telehallinnon keskus ja yrityspuisto. Konepajatoiminta, laivanrakennus, kalastusteollisuus ja meijeri ovat tärkeitä elinkeinoalueita.


HIStory: Past, Present and Future, Book I (usein lyhennetty HIStory) on poptähti Michael Jacksonin tupla-albumi, joka julkaistiin Epic Recordsin alaisuudessa 16. kesäkuuta 1995. Suurin osa albumin kappaleista on Jacksonin kirjoittamia ja tuottamia. HIStory oli ensimmäinen albumi, joka julkaistiin sen jälkeen kun Jacksonia syytettiin lapsen seksuaalisesta hyväksikäytöstä elokuussa 1993. Albumi äänitettiin vuoden 1994 lopun ja vuoden 1995 alun välisenä aikana. Useat albumin viidestätoista kappaleesta käsittelevät syytöksiä ja Jacksonin kokemaa pahoinpitelyä mediassa, etenkin iltapäivälehdissä. Kappaleiden teemoja ovat ympäristötietoisuus, eristäminen, ahneus ja epäoikeudenmukaisuus.


title: HIStory: Past, Present and Future, Book I

text: HIStory on yksi Jacksonin kiistanalaisin albumi. Jacksonia syytettiin antisemitismisistä sanoituksista kappaleessa "They Don't Care About Us". Jackson ilmoitti, että hän ei tarkoittanut loukata ja kiisti lukuisia kertoja antisemitismin. Kiista päättyi siihen, että Jackson uudelleen nauhoitti kappaleen sanoitukset. R.Kellyä syytettiin plagioineen yhden albumin kappaleista, "You Are Not Alone". Vuonna 2007 tuomari katsoi, että kappale on plagioitu ja se kiellettiin Belgian radioasemilla.


text: HIStoryltä julkaistiin kuusi singleä ja kaksi promosingleä; "Scream/Childhood", "You Are Not Alone", "Earth Song", "This Time Around", "They Don't Care About Us" ja "Stranger in Moscow". "Earth Song", "They Don't Care About Us" ja "Stranger in Moscow" eivät menestyneet yhtä hyvin Yhdysvalloissa kuin maailmanlaajuisesti, jossa ne sijoittuivat top 10:een monissa maissa. Osana kappaleiden promoamista, kuvattiin niistä musiikkivideot, jotka ovat myöhemmin vaikuttaneet monien muiden artistien materiaaleihin. Albumin ensimmäinen levy (HIStory Begins) on kokoelma Jacksonin aikaisemmista hiteistä, kun taas albumin toinen levy (HIStory Continues) sisältää täysin uutta materiaalia.


text: Albumi sai hyvän vastaanoton kriitikoilta. Arvostelumenestyksen lisäksi albumi oli myös kaupallisesti menestys, debytoiden ja nousten listaykköseksi kahdessatoista eri maassa, mukaan lukien Yhdysvalloissa, Kanadassa, Australiassa ja Yhdistyneessä kuningaskunnassa sekä nousi top 10:n Espanjassa, Meksikossa ja Ranskassa. HIStoryn alin huippu oli Italiassa, jossa se oli korkeimmillaan sijalla 15. HIStoryä on myyty maailmanlaajuisesti yli 20 miljoonaa kappaletta (40 miljoonaa yksikköä), mikä tekee siitä maailman myydyimmän sooloartistin tupla-albumin. Albumi oli ehdolla viiteen grammy-palkintoon, joista "Scream" voitti "parhaan musiikkivideon" grammy-palkinnon. Albumin ensimmäinen levy julkaistiin uudelleen 13. marraskuuta 2001 nimellä Greatest Hits: HIStory, Volume I ja sitä on myyty maailmanlaajuisesti neljä miljoonaa kappaletta vuoteen 2010 mennessä.


title: Viktor Netšajev

text: Viktor Petrovitš Netšajev (, s. , Neuvostoliitto) on entinen neuvostoliittolainen jääkiekkoilija. Netšajev oli ensimmäinen neuvostoliittolainen, joka pelasi NHL:ssä, tosin vain kolme ottelua syksyllä 1982.


title: Viktor Netšajev

text: Netšajev syntyi Amurin alueella sijaitsevassa Kuibyševka-Vostotšnajassa (nykyinen Belogorsk). Hän pelasi Neuvostoliitossa jääkiekkoa kolmella korkeimmalla sarjatasolla vuodesta 1973 lähtien, mutta ei koskaan päässyt maajoukkueeseen, joten hän ei ollut maansa parhaita pelaajia. Pelatessaan vuonna 1980 jääkiekkoa Leningradissa hän tapasi yhdysvaltalaisen yliopisto-opiskelijan Cheryl Haiglerin, joka oli Leningradissa vaihto-opiskelijana. Pari avioitui pian ensitapaamisensa jälkeen, mutta tämän jälkeen Haigler joutui palaamaan Yhdysvaltoihin. Haigler yritti saada Netšajevin Yhdysvaltoihin, mutta vasta huhtikuussa 1982 tämä pääsi muuttamaan pois Neuvostoliitosta ja matkustamaan Bostoniin, jossa Haigler asui. Netšajev ei pelannut lainkaan kaudella 1981–82 odottaessaan matkustuslupaa.


title: Viktor Netšajev

text: Netšajevin saapuessa Bostoniin hänen serkkunsa Serge Levin asui Los Angelesissa. Levin otti yhteyttä Los Angeles Kingsiin ja kertoi, että Netšajev pystyisi pelaamaan NHL:ssä. Kingsin johto vakuuttui, ja Netšajev matkusti Los Angelesiin, jossa hän esiintyi johdolle luistelemalla kaukalossa. Vaikka Netšajev ei osannut sanaakaan englantia, ja Levin joutui toimimaan tulkkina, Kingsin johto vakuuttui Netšajevin kyvyistä. Seuraavana kesänä Kings varasi hänet, koska NHL:n sääntöjen mukaan varaamattomat eurooppalaiset pelaajat eivät saaneet pelata liigassa. Syksyllä 1982 Netšajev aloitti ammattilaisuransa Pohjois-Amerikassa pelaten ensin Kingsin farmijoukkueessa New Havenissa. Hän pelasi ensimmäisen NHL-pelinsä 16. lokakuuta, ja seuraavana päivänä, toisessa pelissään, hän teki maalin. Netšajevin viimeiseksi NHL-peliksi jäi 20. lokakuuta pelattu ottelu, jonka jälkeen Kings päätti lähettää hänet takaisin farmijoukkueeseen. Netšajev kieltäytyi komennuksesta katsoen, että hänen kuuluisi pelata NHL:ssä. Kings pudotti Netšajevin kokonaan joukkueestaan 22. lokakuuta. Myöhemmin Netšajev suostui pelaamaan New Havenissa. Lisäksi hän pelasi muutaman pelin IHL:n Saginaw’ssa. Seuraavaksi kaudeksi Netšajev siirtyi pelaamaan Länsi-Saksaan, mutta lopetti uransa kauden päätteeksi keväällä 1984.


title: Viktor Netšajev

text: Jääkiekkouransa jälkeen Viktor Netšajev ryhtyi pelaaja-agentiksi ja työskenteli Levinille, joka oli perustanut oman agenttitoimiston. Netšajev oli Levinin ensimmäinen asiakas. Netšajev oli keskeisessä osassa Pavel Buren loikkaamisessa Pohjois-Amerikkaan.


title: Naukujat

text: Naukujat ("Ailuroedus") on lavastajien heimoon kuuluva varpuslintusuku. Naukujien sukuun kuuluu BirdLifen mukaan kaksi lajia. Toisissa lähteissä sukuun on esitetty erilaisia lajimääriä.


title: Jantikovon piiri

text: Jantikovon piiri (, tšuvassiksi Тăвай районӗ, "Tăvai raionĕ") on paikallinen itsehallintoalue Tšuvassian tasavallassa Venäjällä. Vuonna 1935 perustetun piirin pinta-ala on 524 neliökilometriä ja asukkaita on 17 900 henkeä (vuonna 2007).


title: Jantikovon piiri

text: Piiri sijaitsee Tšuvassian itäosassa. Pohjoisessa se rajoittuu Urmaryn piiriin, idässä ja etelässä Tatarstaniin sekä lännessä Kanašin piiriin. Hallinnollinen keskus on Jantikovon kylä. Piiriin kuuluu 10 maalaiskuntaa.


title: Jantikovon piiri

text: Seutu kuuluu Tšuvassian tasankoon. Huomattavimat joet on Tatarstanin vastaisella rajalla virtaava Kubnja ja sen sivujoet Al, Uta ja Ineš. Pinta-alasta 23 % on metsää.


title: Jantikovon piiri

text: Jantikovosta on maantieyhteys Kanašiin ja Urmaryyn. Tasavallan pääkaupunkiin on piirikeskuksesta matkaa 104 kilometriä.


title: Jantikovon piiri

text: Väestöstä 90 % on tšuvasseja.


title: Jantikovon piiri

text: Tärkein elinkeino on maatalous, joka on erikoistunut maidon ja lihan tuotantoon sekä viljan, perunan, vihannesten ja humalan viljelyyn. Teollisuus on vähäistä. Jantikovossa on meijeri, leipomo, tiilitehdas, ompelimoita ym.


title: Jantikovon piiri

text: Piirin alueella toimii kolme kansanteatteria, kaksi kuoroa ja kaksi kotiseutumuseota. Paikallislehtenä ilmestyy tšuvassinkielinen "Jal ĕçčenĕ".


title: Spinaaliganglio

text: Spinaaliganglio eli takajuuren hermosolmu on jokaisen ääreishermoston selkäydinhermon takajuuressa sijaitseva, varsinaista hermoa paksumpi kohta. Spinaaliganglio koostuu takajuuren tuntohermosyiden soomaosista eli solukeskuksista. Neuronien aksonit taasen muodostavat selkäydinhermojen takajuuret.


title: Spinaaliganglio

text: Spinaaligangliot kehittyvät alkiovaiheen hermostopienan soluista.


title: Kekolavastajat

text: Kekolavastajat ("Amblyornis") on lavastajien heimoon kuuluva varpuslintusuku. Kekolavastajien sukuun kuuluu BirdLifen mukaan neljä lajia.


title: Barbadoksen vaakuna

text: Barbadoksen vaakuna on Barbadoksen symboli lipun ja hymnin ohella. Se hyväksyttiin maan vaakunaksi vuonna 1966.


title: Barbadoksen vaakuna

text: Vaakunan kilpi on keltainen. Siihen on kuvattu viikunapuu ja kaksi maan kansalliskukkaa, "Pride of Barbados –kukka" (.


title: Barbadoksen vaakuna

text: Vaakunan yllä kypärässä on käsi, joka pitää kahta sokeriruokoa Pyhän Andreaksen ristin muodossa (symboloi maan sokeriteollisuutta ja itsenäisyyspäivää 30. marraskuuta, koska se on samalla Pyhän Andreaksen päivä). Vaakunaa kannattelee delfiini ja pelikaani ja sen alla valkoisessa nauhassa lukee maan motto ""Pride and Industry" (Ylpeys ja Toimeliaisuus).


title: Leirfjord

text: Leirfjord on Norjan kunta Helgelandissa Nordlandin läänissä. Sen rajanaapureita ovat idässä Hemnes, idässä ja etelässä Vefsn ja etelässä Alstahaug. Rannikolta merelle päin naapurina on Dønnan kunta ja Ranfjordenin pohjoispuolella Nesnan ja Ranan kunnat. Tammikuussa 2013 tehdyn väestönlaskennan mukaan Leirfjordin kunnassa oli 2 144 asukasta.


title: Huntulavastajat

text: Huntulavastajat ("Sericulus") on lavastajien heimoon kuuluva varpuslintusuku. Huntulavastajien sukuun kuuluu BirdLifen mukaan 4 lajia:


title: Brønnøy

text:
Brønnøy on Norjan kunta Helgelandissa Nordlandin läänissä. Sen rajanaapureita ovat pohjoisessa Vega ja Vevelstad, idässä Vefsn ja Grane ja etelässä Bindal ja Sømna. Kunnan hallintokeskus on Brønnøysundin kaupunkitaajama. Toinen taajama kunnan alueella on Hommelstø Velfjordenissa.
Brønnøyssä sijaitsee Brønnøysundin lentokenttä ja Hurtigruten pysähtyy siellä päivittäin. Tie numero 76 vie E6-valtatielle. Kunnan läpi kulkee myös rannikkotie 17.


title: Brønnøy

text: Sømnan kunta erottautui omaksi kunnakseen Brønnøystä 1977.


title: Whiplash (yhtye)

text: Whiplash on yhdysvaltalainen speed ja thrash metal -yhtye. Yhtye perustettiin vuonna 1984 New Yerseyssä. Yhtyeen alkuperäisessä kokoonpanossa oli kolme "Tonya", Tony Portaro, Tony Bono ja Tony Scaglione. Yhtyeen esikoisen "Power and Painin" julkaisuvuoden jälkeen vuonna 1986 Joe Cangelosi tuli Tony Scaglionen tilalle, kun tämä liittyi väliaikaisesti Slayeriin. Tämä kokoonpano julkaisi vuonna 1987 yhtyeen seuraavan albumin "Ticket to Mayhem". Glenn Hansen palkattiin laulajaksi, jotta laula-kitaristi Portaro voisi keskittyä täysin kitaraan. Ennen ensimmäistä hajoamistaan yhtye julkaisi vielä albumin "Insult to Injury". Yhtye kokoontui yhteen vuonna 1996 ja julkaisi monien miehistövaihdosten jälkeen kaksi albumia ennen kuin alkuperäinen kokoonpano julkaisi vuonna 1998 vielä yhden albumin. Sen jälkeen yhtye hajosi uudestaan.


title: Whiplash (yhtye)

text: Yhtye palasi yhteen vuonna 2008, kun Joe Cangelosi tuli Scaglionen tilalle ja Richard Day alkuperäisen basistin Bonon tilalle, joka kuoli syöpään vuonna 2002. Yhtyeen seuraava albumi "Unborn Again" julkaistiin heinäkuussa 2009.


title: Brønnøysund

text:
Brønnøysund on Norjan kaupunki ja Brønnøyn kunnan hallinnollinen keskus Nordlandin läänissä. Se sijaitsee rannikkotien numero 17 varrella, mannermaan ja Torgetin saaren ympärillä. Kaupungissa on konepajateollisuutta, kalanjalostusteollisuutta ja teurastamo.
Brønnøysund on vanha kauppapaikka ja liikenteen solmukohta eteläisessä Helgelandissa. Hurtigruten pysähtyy kaupungissa päivittäin. Brønnøysundin lentokenttä on myös päivittäin yhteydessä Norjan lentoliikenteen solmukohtiin. Brønnøysund oli kaupunki () 1923-1964. Se sai nykyisen kaupunkistatuksensa vuonna 2000.


title: REVA Electric Car Company

text: REVA Electric Car Company (RECC) on intialainen autovalmistaja, joka valmistaa ja suunnittelee sähköautoja Bangaloressa. Yhtiö on intialaisen Maini Groupin ja amerikkalaisen AEV LLC yhtiön yhteisomistuksessa.


title: REVA Electric Car Company

text: Yhtiö valmistaa tällä hetkellä kahta eri versiota REVA -sähköautosta. "REVA i" on varustettu lyijyakulla ja sen toimintasäde yhdellä latauksella on noin 80 kilometriä sekä huippunopeus 80 km/h. "REVA L-ion" on varustettu litiumioniakulla ja sen toimintasäde yhdellä latauksella on 120 kilometriä ja huippunopeus lyijyakkuista parempi.


title: REVA Electric Car Company

text: REVA Electric Car Companyn sähköauto on ollut myynnissä Intiassa vuodesta 2001 ja Isossa-Britanniassa vuodesta 2003 lähtien. Nykyisin autoa myydään myös Norjassa, Espanjassa, Kreikassa ja Kyproksella. Vuonna 2008 REVA oli maailman myydyin sähköauto.


title: Ego (albumi)

text: Ego on saksalaisen industrial metal -yhtye OOMPH!:in seitsemäs studioalbumi. Ego on yhtyeen ensimmäinen suosittu albumi.


title: Divalicious

text: Divalicious on T. Campbellin ja Amy Mebbersonin luoma mangasarja. Sarjan päähenkilö on nuori Tina Young, jonka takkuista laulajanuraa sarja käsittelee.


title: Divalicious

text: Tina Youngin pahimmat kilpailijat ovat Bit Fencer ja Joy Blue. Tinan tavoitteena on olla paras. Tinan uskollisena managerina toimii Shaquille. Tinan poikaystävä on ex-rikollinen ja rapartisti Chaddy G, jonka juron kuoren alla piilee vanhojen piirrettyjen ystävä.


title: Vanhanpojan ja vanhanpiian vero

text: Vanhanpojan ja -piian vero tarkoitti Suomessa kovennettua verorasitusta 24 vuotta täyttäneille naimattomille, lapsettomille kansalaisille.


title: Vanhanpojan ja vanhanpiian vero

text: Vanhanpojan vero tuli voimaan 1935 lailla 392/1935 ja se poistui vuonna 1975 henkilöverotuksen kokonaisuudistuksen yhteydessä.


title: Botola

text: Botola tunnetaan myös nimellä Groupement National de Football 1 eli GNF 1 () on Marokon jalkapallosarjojen korkein sarjataso. Sarjassa pelaa 16 joukkuetta, jotka kohtaavat toisensa kahdesti, vieraissa ja kotona, jolloin otteluita kertyy joukkuetta kohden 30. Kauden päätteeksi sarjan kaksi viimeistä joukkuetta putoaa GNF 2:een. Sarjan kaksi parasta joukkuetta puolestaan pääsevät Afrikan Mestarien liigan karsintoihin ja kolmanneksi, sekä neljänneksi sijoittuneet Arabian Mestarien liigan ensimmäiselle kierrokselle.


title: Botola

text: Historian saatossa menestyksekkäin joukkue on ollut Wydad Casablanca 13 mestaruudella ja toiseksi menestynein FAR Rabat 12 mestaruudella, sekä kolmanneksi menestyneinen Raja Casablanca 11 mestaruudella.


title: Wahrheit oder Pflicht

text: Wahrheit oder Pflicht () on saksalaisen industrial metal -yhtye OOMPH!:in kahdeksas studioalbumi, joka julkaistiin 8. helmikuuta 2004.


title: Wahrheit oder Pflicht

text: Kappaleista ”Augen Auf!”, ”Brennende Liebe” ja ”Sex hat keine Macht” kuvattiin musiikkivideot.


title: GlaubeLiebeTod

text: GlaubeLiebeTod () OOMPH!:n yhdeksäs studioalbumi, joka julkaistiin 24. maaliskuuta 2006.


title: GlaubeLiebeTod

text: Kappaleista ”Gott ist ein Popstar”, ”Das letzte Streicholz”, ”Die Schlinge” ja ”Träumst Du?” kuvattiin musiikkivideot.


title: Victor Borge

text: Victor Borge (s. Børge Rosenbaum, 3. tammikuuta 1909 Kööpenhamina, Tanska – 23. joulukuuta 2000 Greenwich, Connecticut, Yhdysvallat) oli tanskalais-yhdysvaltalainen pianisti ja koomikko.


title: Victor Borge

text: Borge syntyi juutalaiseen muusikkoperheeseen Kööpenhaminassa vuonna 1909. Hän on kertonut joutuneensa jo lapsena esiintymään tuttavien ja sukulaisten kokoontumisissa ja kärsineensä toinen toistaan huonommista kotipianoista niin, että alkoi keksiä esityksiinsä ”ulkomusiikillisia” koomisia elementtejä. Hän opiskeli Tanskan kuninkaallisessa musiikkikonservatoriossa Kööpenhaminassa ja piti ensikonserttinsa Tivolissa vuonna 1927. 1930-luvulla hän tuli jo parikymppisenä tunnetuksi koomikkona esiinnyttyään useissa revyissä ja elokuvissa.


title: Victor Borge

text: Toisen maailmansodan alla Borge joutui juutalaisen syntyperänsä vuoksi pakenemaan Tanskasta Yhdysvaltoihin, josta hänen vaimonsa Elsie oli kotoisin. Hän ei aluksi puhunut lainkaan englantia, mutta opetteli kielen nopeasti elokuvista. Jo vuonna 1941 Borge esiintyi ensimmäisen kerran Bing Crosbyn radio-ohjelmassa. Seuraavana vuonna yhdysvaltalainen lehdistö nimitti hänet vuoden parhaaksi uudeksi radioesiintyjäksi. Yhdysvaltojen kansalaisuuden Borge sai 1947. Hänestä tuli pian hyvin suosittu radio-ohjelmien kautta.


title: Victor Borge

text: Vuonna 1953 alkanut Borgen yhden miehen Broadway-show "Comedy in Music" sai kaikkiaan 849 näytäntöä, mikä oli monologinäytelmän ennätys siihen asti. 1950-luvulla Borge esiintyi myös Las Vegasissa ja oli parhaiten palkattu esiintyjä koko kaupungissa.


title: Victor Borge

text: Borge esiintyi aivan elämänsä loppuun. Yhden miehen lavashow’t olivat osittain improvisoituja, mutta monet ohjelmanumerot toistuivat vuosikymmenestä toiseen. Toisinaan Borgella oli vieraana oopperalaulaja, ja tämä joutui yhtä lailla pilan kohteeksi kuin yleisökin.


title: Victor Borge

text: Borge kirjoitti Robert Shermanin kanssa kirjat "My Favorite Intermissions" (1971) ja "My Favorite Comedies in Music" (1981).


title: Victor Borge

text: Suomessa Victor Borge on esiintynyt muun muassa vuonna 1990 Tampere-talon vihkiäisissä.


title: Victor Borge

text: Norwegian Air Shuttle on maalauttanut Borgen kuvan yhden Boeing 737-800 -koneen ja yhden Boeing 787-9 -koneen pyrstöön.


title: Uunisaari

text: Uunisaari () on pieni saari Helsingin eteläpuolella Kaivopuiston edustalla, pinta-alaltaan noin kolme hehtaaria. Saari koostuu oikeastaan kapean salmen erottamista pohjoisesta ja eteläisestä saaresta, joita yhdistää puusilta.


title: Uunisaari

text: Uunisaaressa on aikaisemmin ollut teollisuutta, muun muassa vernissatehdas ja öljytehdas. Siellä on myös valmistettu ruumisarkkuja. Teollinen toiminta on kuitenkin loppunut jo yli sata vuotta sitten. Muistona siitä on entinen tehdasrakennus, jossa toimii nykyisin ravintola.


title: Uunisaari

text: Uunisaarella on pitkät perinteet myös virkistyskäytöstä. Saaressa toimi jo 1800-luvulla suosittu merikylpylä. Nykyisin kylpylä on suljettu, mutta vuonna 1934 avattu uimaranta on edelleen suosittu helsinkiläisten kesänviettopaikka. Lisäksi saari on suosittu piknik-kohde. Kesäisin Uunisaareen on veneyhteys Merisatamantorilta, talvisin saareen johtaa mantereelta ponttonisilta. Uunisaaresta pääsee myös kulkemaan aallonmurtajaa pitkin viereiseen Liuskasaareen.


title: Luettelo yhdysnimistä, joilla on Suomessa yli 500 kantajaa

text: Tälle sivulle on koottu yhdysmerkilliset yhdysnimet, joilla on ollut kantajia Väestörekisterikeskuksen mukaan yli 500. Lukumäärät on tarkistettu toukokuussa 2013 ja pyöristetty lähimpään viiteenkymmeneen.


title: Ranskan siirtomaat

text: Ranskan siirtomaat olivat Euroopan ulkopuolisia alueita, jotka olivat Ranskan hallinnassa 1600-luvulta 1960-luvun alkupuolelle. 1800- ja 1900-luvuilla Ranskalla oli siirtomaita toiseksi eniten Brittiläinen imperiumin jälkeen. Ranskan siirtomaat käsittivät laajimmillaan 13 miljoonaa neliökilometriä.


title: Ranskan siirtomaat

text: Ranska aloitti siirtomaiden perustamisen Pohjois-Amerikkaan, Länsi-Intiaan ja Intiaan löytöretkien ajan Espanjan ja Portugalin menestyksen innostamana valtakilpailussa Britannian kanssa. Pohjois-Amerikasta Ranska valloitti pääosan Kanadaa sekä Louisianan alueen Mississipin varrelta (ks. Uusi-Ranska). Suurimman osan näistä alueista Ranska kuitenkin menetti Isolle-Britannialle vuosien 1755–1763 suuressa siirtomaasodassa. Myöhemmin Ranska sai Louisianan takaisin, mutta myi sen Yhdysvalloille vuonna 1803. Jotkut historioitsijat nimittävät tätä vaihetta Ranskan ”ensimmäiseksi siirtomaa-ajaksi”.


title: Ranskan siirtomaat

text: 1800-luvulla Ranska perusti uusia siirtomaita Afrikkaan ja Kaakkois-Aasiaan. Ensimmäisenä Afrikasta valloitettiin Algeria vuonna 1830. Vuosisadan lopulla Ranskan siirtomaita laajennettiin huomattavasti, ja lopulta Ranskan Länsi-Afrikka ja Ranskan päiväntasaajan Afrikka muodostivat yhdessä Algerian kanssa useiden miljoonien neliökilometrien laajuisen yhtenäisen alueen. Ranskan alaisuuteen joutui vuonna 1881 myös Tunisia ja vuonna 1912 Marokko, mutta muista alusmaista poiketen ne säilyttivät laajan autonomian.


title: Ranskan siirtomaat

text: Aasiassa Ranskalla oli vanhastaan muutamia alueita Intian rannikolla, muun muassa Mahé. 1800-luvun lopulla Ranska valloitti Indokiinan.


title: Ranskan siirtomaat

text: Ensimmäisen maailmansodan jälkeen eräät Saksan siirtomaat ja Turkille kuuluneet alueet, kuten Syyria ja Kamerun, siirtyivät Ranskan hallintaan Kansainliiton mandaattialueina.


title: Ranskan siirtomaat

text: Kun Ranska joutui toisen maailmansodan aikana vuonna 1940 antautumaan natsi-Saksalle ja suuri osa maasta joutui miehitetyksi, siirtomaat jäivät Vichyn Ranskan hallintaan. Japani miehitti kuitenkin pian Indokiinan, eikä Ranska onnistunut enää sodan jälkeen valtaamaan sitä takaisin, vaan Kambodža, Laos sekä Etelä- ja Pohjois-Vietnam itsenäistyivät.


title: Ranskan siirtomaat

text: Vuonna 1946 Ranska ja sen siirtomaat yhdistettiin Ranskan unioniksi, johon varsinaisen Ranskan lisäksi kuului merentakaisia departementteja ja siirtomaita. Vuonna 1958 sen tilalle perustettiin Ranskan yhteisö. Useimmat Ranskan entiset afrikkalaiset siirtomaat itsenäistyivät vuonna 1960, jolloin Ranskan Länsi-Afrikka ja Ranskan Päiväntasaajan-Afrikka jakautuivat muutamassa viikossa joukoksi itsenäisiä valtioita. Marokko ja Tunisia olivat itsenäistyneet rauhanomaisesti jo vuonna 1956, mutta Algeriassa käytiin useita vuosia kestänyt vapaussota, jonka päätteeksi myös se itsenäistyi vuonna 1962.


title: Ranskan siirtomaat

text: Ranskalla on edelleen 2000-luvulla vahvat suhteet entisiin afrikkalaisiin siirtomaihinsa. Näihin suhteisiin liittyy termi "Françafrique", joka oli alun perin myönteinen, mutta myöhemmin se on liitetty ahneuden ja kähminnän verkostoon Ranskan ja entisten siirtomaiden eliitin välillä. Tämän verkoston perustajiin luetaan Charles de Gaulle, joka maiden itsenäistyessä halusi pitää siellä kiinni Ranskan vahvasta poliittisesta ja taloudellisesta asemasta. Hänen jälkeensä Ranskan poliittinen johto oli pitkään samalla linjalla. Suhteista on ollut hyötyä muun muassa YK:n äänestyksissä, joissa entisiltä siirtomailta on tullut tukea. Nykyisin verkoston merkityksen arvioidaan olevan väistymässä.


title: Ranskan siirtomaat

text: Osa vuonna 1960 itsenäistyneistä Ranskan entisistä siirtomaista jäi edelleen jäseniksi Ranskan yhteisöön, joka kuitenkin on myöhemmin lakkautettu.


title: Ranskan siirtomaat

text: Sotilaallisesti Ranska on vetäytynyt alueelta lukuunottamaatta Djiboutia ja Gabonia, joissa sillä on tukikohdat. Erityisen tärkeä Ranskalle on ollut Gabon siellä olevan öljyn ja uraanin vuoksi.


title: Ranskan siirtomaat

text: Freedom House on luokitellut useimmat Ranskan entiset siirtomaat diktatuureiksi. Ainoastaan Benin ja Mali ovat olleet vapaita ennen vuotta 2011, jolloin Tunisiassa ja Norsunluurannikolla tapahtui vallanvaihdos.


title: Ranskan siirtomaat

text: Ranskan hallinnassa on edelleen muutamia pienehköjä merentakaisia alueita, etupäässä saaria, mutta niitä ei enää pidetä siirtomaina vaan merentakaisina departementteina (), territorioina () tai paikallishallintoalueina (). Merentakaisia departementteja ovat Ranskan Guayana, Guadeloupe, Martinique, Réunion ja Mayotte, paikallishallintoalueita Saint-Barthélemy, Saint-Martin, Saint-Pierre ja Miquelon, Wallis ja Futuna sekä Ranskan Polynesia. Hallinnollisesti erikoisasemassa on Uusi-Kaledonia. Niiden yhteenlaskettu asukasmäärä on noin 2 650 000.


title: Pablo Forlán

text: Pablo Forlán Lamarque (14. heinäkuuta 1945, Soriano, Uruguay) on entinen uruguaylainen jalkapalloilija. Hän on Diego Forlánin isä. Forlán pelasi Uruguayn jalkapallomaajoukkueessa Englannin MM-kisoissa sekä Saksan MM-kisoissa. Hän voitti Uruguayn 1. divisioonan 7 kertaa (1964, 1965, 1967, 1968, 1978, 1980, 1982), Copa Libertadoresin 1966, Intercontinental Cupin 1966 ja Campeonato Paulistan kolmesti (1970, 1971, 1975).


title: National Review

text: National Review on yhdysvaltalainen yhteiskunnallisia aiheita käsittelevä aikakauslehti, joka kutsuu itseään ”Amerikan luetuimmaksi ja vaikutusvoimaisimmaksi republikaanisten/konservatiivisten uutisten, näkökulmien ja mielipiteiden aikakauslehdeksi”. Lehden perusti kirjailija-toimittaja William F. Buckley, Jr. vuonna 1955.


title: Richard Trevithick

text: Richard Trevithick (13. huhtikuuta 1771 Cornwall, Britannia – 22. huhtikuuta 1833) oli brittiläinen kaivosinsinööri, keksijä ja ensimmäisen toimivan täysikokoisen rautatiekäytössä olleen höyryveturin keksijä. Maailman ensimmäinen höyryveturin vetämä junamatka tehtiin 21. helmikuuta 1804 Trevithickin nimeämättömän höyryveturin vetäessä junaa Merthyr Tydfilin lähellä Walesissa.


title: Richard Trevithick

text: Trevithickin ansio oli ennen kaikkea korkeapaineisen höyryn hyödyntämisessä käytännössä. Trevithick kehitti myös höyryautoa ja höyryn ja raudan käyttöä laivoissa. Hän matkusteli myös Etelä-Amerikassa kaivostoimintaa kehittämässä. Trevithick oli naimisissa ja hänellä oli neljä lasta.


title: Disney Cinemagic

text: Disney Cinemagic on Disneyn viides kanava, ja se keskittyy elokuviin. Kanavalla on lähetyksiä vain Englannissa, Irlannissa, Ranskassa, Portugalissa ja Espanjassa. Disney Cinemagic ottaa Toon Disneyn kanavaluettelopaikan Englannissa, Irlanissa, Ranskassa, Portugalissa ja Espanjassa.


title: Théodore Monod

text: Théodore André Monod (9. huhtikuuta 1902 Rouen, Ranska – 22. marraskuuta 2000 Versailles, Ranska) oli ranskalainen luonnontieteilijä, tutkimusmatkailija ja humanisti. Monod toimi Institut d'Afrique noiren johtajana, Muséum national d'Histoire naturellen professorina, ja hän oli Académie des sciences d'outre-merin jäsen vuodesta 1949, Académie de Marinen jäsen vuodesta 1957 ja Ranskan tiedeakatemian Académie des Sciencesin jäsen vuodesta 1963. Vuonna 1960 hän oli perustamassa World Academy of Art and Science -järjestöä.


title: Théodore Monod

text: Monodin ura alkoi hylkeiden tutkijana Mauritaniassa Cap Blanc niemimaalla. Pian hänen mielenkiintonsa kääntyi sisämaahan Saharan autiomaahan, jota hän tutki kuusi vuosikymmentä etsien metoriitteja. Vaikkei hän löytänyt etsimäänsä meteoriittia, hän löysi useita uusia kasvilajeja ja tärkeitä neoliittisia asuinpaikkoja. Ehkä merkittävin näistä löydöksistä oli 6 000 vuotta vanha Asselarin ihminen Adrar des Ifoghas -vuorilla Malissa.


title: Théodore Monod

text: Monod oli pasifisti ja ydinaseiden vastustaja, ja hän kirjoitti useita artikkeleita, jotka on vaikuttaneet myöhemmin muun muassa ympäristöliikkeen nousuun.


title: Théodore Monod

text: Monod on sukua biologi Jacques Monodille, muusikko Jacques-Louis Monodille, poliitikko Jérôme Monodille ja elokuvaohjaaja Jean-Luc Godardille.


title: Théodore Monod

text: Uusintapainoksia, Actes Sud Arles


title: Tabligh

text: Tabligh-liike on Intian niemimaalta peräisin oleva islamilainen uudistusliike. Se kuuluu sunnalaiseen haaraan. Sen perusti maulana Ilias. Se kehittyi 1920–1940-luvuilla Intiassa. Intian itsenäistyttyä se jakaantui siitä muodostuneisiin maihin, Intiaan ja Pakistaniin, josta Bangladesh myöhemmin irtautui. Nykyisin se on levinnyt kaikkialle maailmaan.


title: Tabligh

text: Englannissa Bradfordin lähistöllä on keskus, joka vastaa koko Euroopan Tabligh-liikkeen toiminnasta.


title: Natriumamidi

text: Natriumamidi (NaNH) on ioniyhdiste. Aine reagoi hyvin herkästi veden kanssa ja on hyvin vahvasti emäksinen. Ainetta käytetään muun muassa orgaanisen kemian synteesireaktioissa.


title: Natriumamidi

text: Natriumamidia voidaan valmistaa natriumin ja ammoniakkikaasun reaktiolla, mutta yleensä käytetään kuitenkin nestemäistä ammoniakkia.. Katalyyttinä käytetään rauta(III)nitraattia.


title: Natriumamidi

text: Natriumamidi reagoi hyvin voimakkaasti veden kanssa, jolloin muodostuu ammoniakkikaasua ja natriumhydroksidia. Palaessaan aine muodostaa natriumperoksidia ja typen oksideita, kuten typpidioksidia.


title: Natriumamidi

text: Natriumamidia käytetään valmistettaessa natriumatsidia. Natriumamidi reagoi joko dityppimonoksidin tai natriumnitraatin kanssa tuottaen natriumatsidia.


title: Natriumamidi

text: Aikaisemmin natriumamidia käytettiin myös natriumsyanidin valmistamiseen. Natriumamidi reagoi hiilen kanssa muodostaen natriumsyanamidia, joka muodostaa edelleen hiilen kanssa reagoidessaan natriumsyanidia.


title: Natriumamidi

text: Natriumamidi aiheuttaa halogenoiduissa yhdisteissä eliminaatioreaktion, jossa halogeeniatomit poistuvat yhdisteestä halogeenivetynä. Tällöin yhdisteeseen syntyy kolmoissidos. Esimerkkinä fenyyliasetyleenin synteesi.


title: Natriumamidi

text: Jos β-asemassa ei ole vetyä liittyneenä hiileen, voi reaktio natriumamidin kanssa johtaa syklisen yhdisteen muodostumiseen. Esimerkissä syntyy metyleenisyklopropaania.


title: Natriumamidi

text: Natriumamidia käytetään liittämään aminoryhmiä pyridiinirenkaaseen. Aminoryhmä kiinnittyy yleensä kakkoshiileen.


title: Ruotsin siirtomaat

text: Ruotsin siirtomaat olivat Euroopan ulkopuolella olevia merentakaisia alueita, joita Ruotsi piti siirtomainaan ja hallussaan useissa vaiheissa 1600- ja 1700-luvuilla.


title: Ruotsin siirtomaat

text: Ruotsin valtakunta oli laajimmillaan 1600-luvun keskivaiheilla. Ruotsalaiset pyrkivät laajentamaan vaikutusvaltaansa luomalla uusia talouden, kuten tupakanviljelyn ja turkistuotteiden kaupan, mahdollisuuksia siirtomaihin. Samalla pyrittiin kiertämään Ranskan, Englannin ja Alankomaiden kauppiaiden monopoleja. Ruotsalaiset perustivat vuonna 1638 Uuden Ruotsin siirtokunnan Pohjois-Amerikan itärannikolle. Aluksi he perustivat Fort Christinan, jonka paikalla sijaitsee nykyään Wilmingtonin kaupunki. Tukikohta oli nimetty kuningatar Kristiinan mukaan. Monet uuden siirtokunnan asukkaista olivat suomalaisia.


title: Ruotsin siirtomaat

text: Siirtokunta oli tavallaan osa Uusia Alankomaita, joka puolestaan oli Alankomaiden siirtomaa. Ensimmäinen kuvernööri Peter Minuit kuoli hurrikaanissa palatessaan Tukholmasta Karibianmeren alueelle. Siirtokunta perusti vuonna 1643 myös Uuden Älvsborgin linnoituksen, joka on nykyisen Salemin kaupungin pohjoispuolella New Jerseyssä.


title: Ruotsin siirtomaat

text: Uuden Ruotsin asukkaat valtasivat toukokuussa 1654 Alankomaiden hallitseman Fort Casimir ‐linnakkeen. Kostoksi alueen hollantilainen kuvernööri Peter Stuyvesant lähetti armeijansa vapauttamaan linnaketta, jolloin myös koko Uuden Ruotsin alue ja sen eri linnakkeet valloitettiin ja siirtokunnan alue palasi takaisin Alankomaiden hallintaan vuonna 1655.


title: Ruotsin siirtomaat

text: Ruotsi valvoi tilapäisesti useita Kultarannikon asutuksia. Alue on nykyisen Ghanan rannikkoa. Tämän siirtomaan historia alkoi 22. huhtikuuta 1650, mutta Ruotsi menetti alueen hallinnan jo 20. huhtikuuta 1663, kun sekä Fort Carlsborg että alueen hallinnollinen pääpaikka Fort Christiansborg joutuivat Tanskan hallintaan.


title: Ruotsin siirtomaat

text: Ruotsin siirtomaita Afrikassa olivat:


title: Ruotsin siirtomaat

text: Vuonna 1652 ruotsalaiset ottivat haltuunsa Cape Coastin, joka on osa nykyistä Ghanan valtiota. Alue oli aiemmin ollut Alankomaiden ja sitä ennen Portugalin hallinnassa. Ruotsalaiset rakensivat alueen keskipisteeksi ja turvaksi Carolusburgin linnoituksen vuonna 1653. Se nimettiin Ruotsin kuninkaan Kaarle X Kustaan mukaan. Linnoitus tunnetaan nykyisin nimellä Cape Coast Castle.


title: Ruotsin siirtomaat

text: Ruotsalaiset pystyivät hyvin lyhytaikaisesti hallitsemaan siirtomaanaan Tobagoa vuonna 1733, mutta pidemmän asutuksen estivät paikalliset alkuasukkaat, jotka ajoivat ruotsalaiset pois saarelta jo samana vuonna.


title: Ruotsin siirtomaat

text: Ruotsin kuningas Kustaa III aloitti neuvottelut Ranskan kanssa vuonna 1784 tarkoituksenaan luoda uusi liittoutuma näiden kahden maan välille. Hän tarjosi Göteborgia Ranskan tavaraliikenteen välivarastoksi, mitä vastaan Ruotsi olisi saanut Karibianmereltä siirtomaaksi Saint Barthélemyn ja lisäksi Saint Martinin tukikohdaksi. Ruotsi onnistui hankkimaan saaret vuonna 1785, jolloin niiden yhteenlaskettu asukasluku oli alle 1 000 asukasta. Alue ei ollut kuitenkaan erityisen suotuisa satamapaikka kaupankäynnille. Puuvillaa ja sokeria saatiin alueelta vain neljä lastia vuosittain. Tosin useita muita tuotteita tuotettiin ainoastaan siirtokunnan asukkaiden omaan tarpeeseen.


title: Ruotsin siirtomaat

text: Ruotsille kuuluvat saaret olivat lähellä Ison-Britannian ja Ranskan kauppareittejä Pienillä Antilleilla. Siirtokuntaan oli rakennettu myös kaupankäyntiä helpottamaan uusi kaupunki, joka oli nimetty kuninkaan mukaan Gustaviaksi. Vuoden kuluttua siirtokunnan asukasmäärä oli kaksinkertaistunut, ja kuningas Kustaa III näki aiheelliseksi muodostaa Ruotsin Länsi-Intian kauppakomppanian. Saaresta muodostui ruotsalaisten harjoittaman orjakaupan keskus. ja sinne saapui orjien ostajia kaikkialta Karibian alueelta. Ostajilta perittiin ostetuista orjista vain pieni tullimaksu.


title: Ruotsin siirtomaat

text: Napoleonin sodat (1803–1815) merkitsivät kaupan kasvua, kuten vapaakaupan avaamista Ruotsissa vuonna 1806. Siirtokunnan väestö oli jatkanut kasvuaan ja saavuttanut noin 5 000 asukkaan määrän vuonna 1800. Lukuun ottamatta siirtokunnan lyhytaikaista brittihallintoa vuosina 1801–1802 siirtokunta jatkoi kasvuaan. Vuonna 1811 kaikkiaan 1 800 alusta vieraili Saint Barthélemyssa, ja 20 % Yhdysvaltain viennistä kulki saaren kautta lokakuusta 1813 syyskuuhun 1814.Neil, Kent; A Concise History of Sweden. UK, Cambridge University Press 2008. s. 134–138. ISBN 0521012279. Muiden maiden esimerkin mukaisesti Ruotsi julisti orjakaupan laittomaksi vuonna 1813, mutta orjuus lakkautettiin vasta vuonna 1847.


title: Ruotsin siirtomaat

text: Molemmat saaret olivat merkittäviä liberalismin tukikohtia, erityisesti uskonnollisen suvaitsevaisuuden osalta. Ruotsiin oli luterilaisuus tiukasti juurrutettu, ja ihmiset olivat velvollisia osallistumaan useita kertoja vuodessa jumalanpalveluksiin. Tätä aikaa kutsutaan yleensä uskonnollisen puhdasoppisuuden ajaksi. Tällöin myös muihin uskontoihin tai uskonlahkoihin kuuluminen oli laitonta, ja katolisuuteen kääntynyt henkilö joutui useimmiten maanpakoon.


title: Ruotsin siirtomaat

text: Ruotsin hallitsemien Karibianmerellä sijaitsevien saarten väestö oli uskonnoiltaan ja taustaltaan monimuotoista. Siirtokunnan virallisia kieliä olivat myös ranska ja englanti. Saint Barthélemyssä asui vuonna 1787 vain 21 luterilaista, ja katolisia oli yli 500. Lisäksi siirtokunnassa oli useita satoja ihmisiä, jotka edustivat protestantismin eri haaroja. Siirtokunnan hallituksella ei ollut haluja tai aikomuksia tämän asiantilan muuttamiseksi. Alueen kuvernööri Rosenstein jopa palkkasi katolisen papin käymään Saint-Martinin saarella kahdesti kuukaudessa pitämässä messua.


title: Ruotsin siirtomaat

text: Ranska osti Saint-Barthélemyn Ruotsilta vuonna 1878. Myynnin syynä oli saaren tuottavuuden tyrehtyminen. Tämä oli viimeinen Ruotsin hallitsema siirtomaa. Ennen alueen siirtämistä takaisin Ranskalla siellä järjestettiin neuvoa-antava äänestys. Tuolloin asukasluku oli enää vain 700, joista osa äänioikeutettuja. Alueen pitämistä Ruotsin yhteydessä kannatti vain yksi äänestänyt.


title: Ruotsin siirtomaat

text: Ruotsi antoi tukensa Ranskan vastustajille Napoleonin sotien aikana 1700- ja 1800-lukujen vaihteessa. Tästä Ruotsin kuningas Kaarle XIV Juhana sai henkilökohtaiseksi palkkioksi Guadeloupen saaren vuonna 1813. Alue ei siis ollut osa Ruotsin valtakuntaa. Saari kuitenkin annettiin takaisin Ranskalle vuotta myöhemmin Pariisin rauhansopimuksella. Ruotsi painosti kuitenkin Isoa-Britanniaa korvaamaan saaren menetyksen, koska saari olisi ollut tärkeä strateginen lisäys Saint-Barthélemylle ja Saint Martinille. Korvaukseksi saaresta Iso-Britannia perusti niin sanotun Karibian rahaston, joka takasi Ruotsille 24 miljoonaa frangia. Tästä korvauksesta suoritettiin Ruotsille viimeinen erä vuonna 1983.


title: The British Trust for Ornithology

text: The British Trust for Ornithology (BTO) on Britannian lintujen tutkimista varten vuonna 1932 perustettu järjestö.


title: The British Trust for Ornithology

text: BTO perustettiin vuonna 1927 aloitetun Oxford Bird Census -nimisen tutkimusohjelman innoittamana ja sen kehittämiseksi. Koollekutsujana ja ensimmäisenä lahjoittajana toimi Max Nicholson, ensimmäisenä sihteerinä Bernard Tucker ja varapuheenjohtajana Henry Witherby. Nimensä järjestö sai toukokuussa 1933, ja ensimmäinen vetoomus lahjoituksista oli The Timesissa 1.7.1933.


title: The British Trust for Ornithology

text: BTO:n tehtävänä on johtaa lintututkimusta, ja se keskittyy populaatio- ja pesimälinnustotutkimuksiin sekä rengastukseen, jonka aineiston kerää suuri joukko vapaaehtoisia harrastajia. Esimerkiksi järjestön "Garden BirdWatch" tutkimus perustuu tavallisten ihmisten omassa puutarhassaan viikoittain tekemään lintulaskentaan. Suomessa BirdLife Suomi järjestää samantapaisia laskentoja, esimerkiksi Pihabongaus-tapahtuman talvilintujen laskemiseksi.


title: The British Trust for Ornithology

text: BTO:n julkaisuja ovat:


title: The British Trust for Ornithology

text: Vuonna 1967 BTO aloitti Britteinsaarten pesimälinnustokartoituksen "Atlas of Breeding Birds in Britain and Ireland", jonka tulokset julkaistiin 1976. Suomessa aloitti Lintutieteellisten yhdistysten liitto (LYL, nykyisin BirdLife Suomi) Lintuatlaksen vuonna 1974 juuri brittien Atlaksen innoittamana. Toisen Lintuatlaksen tulokset julkaistiin 1993 ("The New Atlas"), ja parhaillaan on Britanniassa, kuten myös Suomessa, menossa "Bird Atlas 2007-2011", jossa selvitetään Britteinsaarten pesimä- ja talvilinnusto.


title: The British Trust for Ornithology

text: Vuonna 1938 BTO lahjoitti varat uuden "Edward Grey Institute of Field Ornithologyn" perustamiseen. Instituutti liitettiin 1947 Oxfordin yliopiston uuteen eläintieteen maastotutkimusorganisaatioon. Joulukuussa 1962 BTO hankki Tringistä Hertfordshirestä omistukseensa suuren viktoriaanisen rakennuksen "Beech Groven", jonne siirrettiin järjestön päämaja Oxfordista ja rengastustoiminta British Museumista. Huhtikuussa 1991 BTO muutti lahjoituksena saadulle The Nunnery -nimiselle tilalle Thetfordiin Norfolkiin. Paikalla on sijainnut benediktiininunnien luostari, josta on yhä rakenteita jäljellä. 2000-luvun alussa perustettiin uusi kirjasto, joka on omistettu Chris Meadin muistolle. Professori Jeremy Greenwood toimi The Nunneryn johtajana 1988–2007. Nykyinen johtaja on tohtori Andy Clements.


title: Uralilais-altailaiset kielet

text: Uralilais-altailaiset kielet on historiallis-vertailevan kielitieteessä varsinkin aiemmin joskus oletettu hypoteettinen kielikunta. Paitsi hypoteettisen kielikunnan merkityksessä käsitettä käytetään myös typologisen ja areaalisen kieliryhmän nimityksenä. Nimensä mukaisesti se koostuu toisaalta uralilaisista kielistä ja toisaalta altailaisista kielistä. Näistä uralilaiset kielet muodostavat oman kielikuntansa. Altailaisiin kieliin taas kuuluu useita eri kielikuntia, joiden mahdollisesta yhteisestä alkuperästä niin ikään on eri aikoina esitetty erilaisia käsityksiä.


title: Uralilais-altailaiset kielet

text: Useissa lähteissä termiä Uralilais-altailaiset kielet on käytetty ikään kuin kielikunnan olemassaolo olisi selvä asia. Nykyisessä tutkimustilanteessa uralilaisten kielten tutkijoiden pääosa ei kuitenkaan usko kielikunnan olemassaoloon. Edes niin sanottujen altailaisten kielten keskinäistä sukulaisuutta ei ole kyetty todistamaan. Uralilaiset ja altailaiset kielet kuuluvat samaan typologiseen kielityyppiin, ja keskeiset kieliopilliset suhteet ilmaistaan niissä samoin keinoin, mutta historiallis-vertaileva kielitiede ei ole kyennyt osoittamaan niiden palautuvan yhteiseen kantakieleen.


title: Uralilais-altailaiset kielet

text: Näkemystä uralilais-altailaisten kielten yhteisestä geneettisestä alkuperästä ovat edustaneet fennougristiikan historiassa Suomessa muun muassa M. A. Castrén, Martti Räsänen ja Ruotsissa Björn Collinder.


title: Uralilais-altailaiset kielet

text: Riippumatta mahdollisesta yhteisestä alkuperästä tai sen puuttumisesta uralilais-altailaisista kielistä voidaan puhua areaalis-typologisena kieliryhmänä. Vaikka geneettistä suhdetta eikä merkittävää yhteistä sanastoa muuten kuin lainasanoina kielten välillä ei toistaiseksi ole pystytty osoittamaan, niin uralilais-altailaiset kielet muodostavat typologisesti niin selvärajaisen alueellisen yksikön verrattuna ympäröiviin, eri typologioita edustaviin kieliin, että esimerkiksi suomalainen kielitieteilijä Juha Janhunen on edustanut kantaa, että kyseisillä kielillä täytyy olla yhteinen leviämiskeskus.


title: Uralilais-altailaiset kielet

text: Turkkilaisten kielten, mongolikielten ja tunguusikielten kantakieliä on puhuttu Mantšurian alueella, eikä Janhusen mukaan ole suurta mahdollisuutta, että myöskään uralilaisten kielten niiden kanssa samanlainen rakenteellinen typologia olisi voinut syntyä ilman läheistä kontaktia niihin.. Juha Janhusen mukaan Uralilais-altailaiset kielet ovat Agglutinatiivisiä kieliä kuten suomen lisäksi myös turkki, mongooli, tunguusi, korea, ja japani. Kielten rakennetyypistä johtuen suomella ja turkilla on hämmentävän samantapaisia piirteitä, kuten agglutinoiva (päätteitä liimaileva) morfologia ja vokaalisointu .


title: Uralilais-altailaiset kielet

text: Suhteessa ympäröiviin kielikuntiin uralilais-altailaiset kielet muodostavat Juha Janhusen mukaan hyvin selvärajaisen kokonaisuuden, kun ympäröivistä kielikunnista niin indoeurooppalaiset kielet ja sinotiibetiläiset kielet etelässä, jukagiiriset kielet ja tšuktšilais-kamtšatkalaisiin kielet pohjoisessa kuin myös giljakki ja ainu äärimmäisessä idässä edustavat muita typologioita. Samoin kielialueen reunoilla on Janhusen mukaan havaittavissa sekä asteittaista typologista altailaistumista muissa kielissä että altaisten kielten typologista ei-altailaistumista altailaisissa kielissä.


title: Uralilais-altailaiset kielet

text: Samalla tavoin myös altailaisten kielten yhteisen typologian voidaan Janhusen mukaan päätellä olevan tulosta keskinäisistä kontakteista menneisyydessä ehkä muutamia tuhansia vuosia sitten, jolloin kieliryhmän muiden kantakielten kuin kantauralin tiedetään esiintyneen varsin tiiviillä yhtenäisellä alueella nykyisessä Mantšuriassa. Uralilaisen kantakielen osalta kysymys sen sijaan on monimutkaisempi.


title: Uralilais-altailaiset kielet

text: Jaakko Häkkinen on hiljattain esittänyt, että jukagiirisissa kielissä esiintyvät, kantauralin tasoon palautettavat lainasanat olisivat osoitus kantauralia edeltäneen kielimuodon, esikantauralin esiintymisestä Siperiassa, vaikka itse kantauralin puhuma-alueeksi monilla perusteilla viime vuosina yksimielisesti onkin katsottu Euroopan puoleinen alue Uralvuorten eteläpäässä. Ante Aikio ei ole yhtynyt Häkkisen perusteluihin vaan on katsonut osoitetuiksi vain lainat kantasamojedista ja esikantasamojedista kantajukagiiriin.


title: Uralilais-altailaiset kielet

text: Oheisessa taulukossa voidaan todeta Uralilais-altailaisten kielten persoonapronominien selkeä samankaltaisuus. Koska pronominit ovat kielen kestävimpiä elementtejä ja pysyvät kielien muutoksessa parhaiten ja äärimmäisen harvoin kokonaan siirtyvät kielestä toiseen, niitä voidaan pitää todisteena kielisukulaisuudesta. Huomattakoon, että "s" suomen kielen pronominissa "*sinä" on tulosta "ti > si" ääntämys säännössä vanhassa kantasuomessa, ja lausuttiin aiemmin "*tinä", kuten monikossa "te" ja unkarin pronomini "te".


title: Uralilais-altailaiset kielet

text: Venäläinen kielitieteilijä Nikolaus Poppe esitti 1920-luvulla teorian suomen, mongolian ja turkin kielten yhteisestä Uralilais-altailaisesta alkuperästä.


title: Björn Collinder

text: Björn Collinder (22. heinäkuuta 1894 Sundsvall, Ruotsi – 20. toukokuuta 1983 Wien, Itävalta) oli ruotsalainen kielitieteilijä, joka oli perehtynyt fennougristiikkaan. Hän muun muassa käänsi Kalevalan ruotsiksi. Hän edusti vanhakantaista, nyttemmin jo hylättyä teoriaa, että olisi olemassa ural-altailainen kielikunta.


title: Björn Collinder

text: Collinder oli pitkään Uppsalan yliopiston fennougristiikan professori.


title: Matkamessut

text: Matkamessut on vuodesta 1987 järjestetty matkailuaiheinen messutapahtuma. Matkamessuilla esillä on muun muassa matkakohteita koti- ja ulkomailta, matkanjärjestäjiä ja matkatoimistoja sekä liikenneyhtiötä. Tuoteryhmiä ovat matkailuorganisaatiot, matkatoimistot, matkanjärjestäjät ja matkahakupalvelut, matkakohteet ulkomailla ja Suomessa, lento-, laiva-, ja maaliikenne, majoitus, it-järjestelmät ja -sovellukset, matkailijan palvelut ja varusteet sekä matkatyypit teemoittain. Vuonna 2013 matkamessujen kanssa samaan aikaan järjestettiin myös Caravan-messut, joissa esiteltiin matkailuajoneuvoja ja niihin liittyviä palveluita. Messut järjestetään Helsingin Messukeskuksessa.


title: Franco Ballerini

text: Franco Ballerini (11. joulukuuta 1964 Firenze – 7. helmikuuta 2010 Pistoia) oli italialainen maantiepyöräilijä. Hänen merkittävin saavutuksensa on Pariisi–Roubaix-kilpailun voitto vuosina 1995 ja 1998. Hän kilpaili ammattilaisena vuosina 1986–2001.


title: Franco Ballerini

text: Ballerini toimi Italian pyöräilyjoukkueen managerina vuodesta 2002 kuolemaansa saakka.


title: Franco Ballerini

text: Ballerini menehtyi rallionnettomuudessa 7. helmikuuta 2010 toimiessaan kartanlukijana Alessandro Ciardille.


title: Franco Ballerini

text: Lähde: Cycling Archives


title: Arkangelin kuvernementti

text: Arkangelin kuvernementti eli "Arkangelin lääni" tai "Vienan lääni" () oli Venäjän keisarikunnan ja sittemmin Venäjän SFNT:n hallinnollinen alue valtakunnan luoteisosassa vuosina 1784-1929.


title: Arkangelin kuvernementti

text: Se oli Euroopan-puoleisen Venäjän kuvernementeista laajin ja ulottui Suomen rajalta Uralille asti. Kuvernementti rajoittui Pohjoiseen jäämereen ja käsitti muun muassa Kuolan niemimaan, Vienan Karjalan ja nykyisen Arkangelin alueen Vienanmeren ympäristössä sekä Nenetsian ja Komin tasavallan alueet.


title: Arkangelin kuvernementti

text: Venäjän keisarikunnan ensimmäisessä koko maan kattaneessa väestönlaskennassa 1897 Arkangelin kuvernementin asukasluku oli 346 536 henkeä ja pinta-ala 742 759,2 neliövirstaa (noin 845 000 km).


title: Arkangelin kuvernementti

text: Kuvernementinkaupunki oli Arkangeli. Kuvernementti jakautui kihlakuntiin (ujezd). Vuonna 1796 kuvernementtiin kuuluivat Kuolan, Kemin, Onegan, Šenkurskin, Holmogoryn, Pinegan ja Mezenin kihlakunnat. Kuolan kihlakunta yhdistettiin Kemin kihlakuntaan 1859, perustettiin uudelleen 1883 ja muutettiin Aleksandrovskin kihlakunnaksi 1899. Mezenin kihlakunnasta pilkottiin erilleen suuri Petšoran kihlakunta 1891.


title: Arkangelin kuvernementti

text: Vuoden 1897 väestönlaskennan aikaan kuvernementissa oli seuraava kihlakuntajako:


title: Arkangelin kuvernementti

text: Vallankumouksen ja sisällissodan jälkeen vuonna 1921 osia Arkangelin kuvernementista lohkottiin Murmanskin kuvernementtiin, Karjalan työkansan kommuuniin ja Syrjäänien (Komin) autonomiseen alueeseen. Vuonna 1929 kuvernementti lakkautettiin ja sen alueesta yhdessä Vologdan ja Pohjois-Vienan kuvernementtien kanssa muodostettiin Pohjoinen aluepiiri ("Severnyi krai"). Vuonna 1936 tästä erotettiin Komin autonominen sosialistinen neuvostotasavalta, ja jäljelle jäänyt osa jaettiin 1937 Arkangelin alueeseen ja Vologdan alueeseen.


title: Loistohippiäiset

text: Loistohippiäiset ("Leptopoecile") on pyrstötiaisten heimoon kuuluva varpuslintusuku.


title: Loistohippiäiset

text: Loistohippiäiset elävät Keski-Aasiassa. Ne ovat pieniä, pitkäpyrstöisiä lintuja, niiden elämä tunnetaan huonosti, ja niitä pidetään myös hippiäisten ja ehkä myös tiaisten lähisukulaisina. Suvussa on kaksi lajia:


title: Luettelo Garbon kappaleista

text: Tämä on luettelo Garbo-yhtyeen levyttämistä kappaleista aakkosjärjestyksessä. Listassa on kaikkiaan 74 kappaletta.


title: Töyhtöloistohippiäinen

text: Töyhtöloistohippiäinen ("Leptopoecile elegans") on pyrstötiaisten heimoon kuuluva pieni varpuslintu.


title: Töyhtöloistohippiäinen

text: Töyhtöloistohippiäinen muistuttaa suuresti loistohippiäistä mutta sen silmäkulmajuova on musta, kun se loistohippiäisellä on valkoinen.


title: Töyhtöloistohippiäinen

text: Töyhtöloistohippiäinen elää Keski-Kiinassa ja mahdollisesti Intiassa. Sen elinympäristön ala on 100 000–1 000 000 neliökilometriä.


title: Töyhtöloistohippiäinen

text: Töyhtöloistohippiäinen syö hyönteisiä ja muita pieniä selkärangattomia.


title: Turów Zgorzelec

text: PGE Turów Zgorzelec on puolalainen koripalloseura, joka sijaitsee Zgorzelecissa.


title: Turów Zgorzelec

text: Seura perustettiin urheiluseurana vuonna 1948 nimellä "KS Górnik Turoszów" ja koripallojaosto avattiin vuonna 1964. Joukkue nousi alueelliseen sarjaan vuonna 1972 ja toiseen divisioonaan vuonna 1976. Kahden vuoden päästä joukkue pääsi I-divisioonaan mutta putosi sieltä heti samana vuonna. Joukkue putosi vielä II-divisioonastakin, kunnes se nousi vuonna 1982 takaisin.


title: Turów Zgorzelec

text: Seura pysyi II-divisioonassa aina vuoteen 1994 saakka, kunnes se putosi Lower Silesian Leagueen. Uudestaan se onnistui nousemaan II-divisioonaan vuonna 1997 ja neljä vuotta myöhemmin I-divisioonaan. Seuralle tarjottiin villiä korttia nousemiseen vuonna 2003, mutta joukkue ei hyväksynyt sitä vaan halusi nousta pelillisesti. Se voitti I-divisioonan mestaruuden vuonna 2004, jolloin se pystyi nousemaan Polska Liga Koszykówkiin. Seuran spnsorinimi vaihdettiin "KS Turów Zgorzelecisata" "KKS Turów Zgorzelec S.A.":han vuonna 2006. Seura pääsi ULEB Eurocupissa kahdeksan parhaan joukkoon kaudella 2007-2008.


title: Miesten 10 metrin ilmakivääri ammunnan maailmancupin finaalissa 2008

text: Miesten 10 m ilmakivääri ammuttiin maailmancupin finaalissa Bangkokissa Thaimaassa 5. marraskuuta 2008. Kilpailun voitti Intian Gagan Narang tuloksella 703,5 (600+103,5), joka on uusi finaalimaailmanennätys ja sivuava peruskilpailun maailmanennätys.


title: Ritchie Boys

text: Ritchie Boys oli noin 10 000 nuoren saksalaisen, lähinnä juutalaisten muodostama joukko, joka liittyi Yhdysvaltain armeijaan. Heidät koulutettiin armeijan tiedustelukoulussa, Camp Ritchiessä, Marylandissä. He saivat erityiskoulutuksen psykologiseen sodankäyntiin. Kulttuuritaustansa ja saksan kielen osaamisen johdosta heidän katsottiin soveltuvan tähän tehtävään amerikkalaisia sotilaita paremmin. Heidän tehtävänään oli vastustajan tutkiminen ja demoralisointi tavoitteenaan ehdoton antautuminen.


title: Ritchie Boys

text: Yhdysvaltojen julistettua sodan Saksalle Ritchie Boysistä tuli liittoutuneiden joukkojen merkittävä työkalu. He saapuivat Eurooppaan Normandian maihinnousu alkaessa 6. kesäkuuta 1944. Ritchie Boysit toivat liittoutuneille tärkeätä tietoa ja he auttoivat murtamaan saksalaisten vastarintaa. He kuulustelivat sotavankeja ja loikkareita. Lisäksi he johtivat saksalaisia joukkoja ja siviilejä harhaan välittämällä disinformaatiota sanomalehti-ilmoituksilla, lentolehtisillä, uutislähetyksillä ja kovaäänisin varustetuilla kuorma-autoilla.


title: Ritchie Boys

text: Sodan jälkeen Ritchie Boysit toimivat tulkkeina Nürnbergin oikeudenkäynneissä. Sodan jälkeen he eivät ole pitäneet yhteyttä, vaan toimiminen sotilaana oli vain lyhyt vaihe heidän elämässään.


title: Ritchie Boys

text: Tunnetuimpia Ritchie Boysin jäseniä ovat: Hans Habe, Klaus Mann, Stefan Heym, ja David Robert Seymour.


title: Ramón Carnicer

text: Ramón Carnicer (24. lokakuuta 1789 Tàrrega, Katalonia – 17. maaliskuuta 1855 Madrid) oli espanjalainen säveltäjä ja kapellimestari. Hän sävelsi muun muassa useita oopperoita, lauluja ja requiemin. Kapellimestarina hän ansioitui juuri oopperan alalla. Nykypäivänä hänet kuitenkin muistetaan parhaiten Chilen kansallislaulun säveltäjänä.


title: Ramón Carnicer

text: Carnicer oli myös kirjailija. Hän ei koskaan käynyt Chilessä.


title: Ralph Ineson

text: Ralph Ineson (s. 15. joulukuuta 1969 Leeds, West Yorkshire, Englanti, Iso-Britannia) on englantilainen näyttelijä. Hänet tunnettaneen parhaiten Chris Finchin roolista televisiosarjassa "Konttori".


title: Ralph Ineson

text: Hän näyttelee kuolonsyöjä Amikus Carrowia elokuvissa "Harry Potter ja puoliverinen prinssi", "Harry Potter ja kuoleman varjelukset, osa 1" ja "Harry Potter ja kuoleman varjelukset, osa 2".


title: Renegotiations: The Remixes

text: Renegotiations: The Remixes on hip hop -ryhmä Black Eyed Peasin remix-EP, joka julkaistiin 28. maaliskuuta 2006. EP:n kaikki kappaleet ovat edelliseltä "Monkey Business" -albumilta.


title: Aleksandr Volkov

text: Aleksandr Volkov -nimisiä henkilöitä on useita:


title: Moottoripyöräilyn Japanin Grand Prix 2009

text: Japanin Grand Prix oli kauden 2009 toinen kilpailu. Se ajettiin Twin Ring Motegin radalla 24.–26. huhtikuuta.


title: Moottoripyöräilyn Espanjan Grand Prix 2009

text: Espanjan Grand Prix oli kauden 2009 kolmas kilpailu. Se ajettiin Jerezin radalla 1.–3. toukokuuta.


title: Helmilavastajat

text: Helmilavastajat ("Chlamydera") on lavastajien heimoon kuuluva varpuslintusuku. Helmilavastajien sukuun kuuluu BirdLifen mukaan viisi lajia.


title: PostFinance-Arena

text: PostFinance Arena on jäähalli Bernissä, Sveitsissä. Jäähalli on SC Bernin kotihalli sekä vuoden 2009 jääkiekon MM-kisojen toinen pelipaikka. Vuonna 2011 hallissa pidettiin taitoluistelun Euroopan-mestaruuskilpailut. Halli on nimetty Sveitsin postin omistaman PostFinance-pankin mukaan. Halli on kokonaiskapasiteetiltaan Euroopan suurimpia jääkiekkoareenoita. Sen erikoisuutena on 10 331 paikkainen seisomakatsomo.


title: Swiss Arena

text: Swiss Arena on jäähalli Sveitsissä, Zürichin lähellä Klotenissa. Halli on jääkiekkojoukkue EHC Klotenin kotihalli. Hallissa järjestetään myös messuja ja muita yleisötapahtumia.


title: Swiss Arena

text: Jäähalli on rakennettu vuonna 1977 kattamalla alun perin vuodesta 1952 käytössä ollut jääkenttä, "Waldstadion". Hallin nimi oli ensin sijaintinsa perusteella Schleufweg. Vuonna 2008 nimeksi tuli jääkiekkojoukkue Kloten Flyersin rahoittajan perusteella Kolping-Arena. Vuonna 2015 päärahoittajaksi vaihtui lentoyhtiö Swiss ja jäähallin nimeksi Swiss Arena.


title: Swiss Arena

text: Hallissa on järjestetty eri urheilulajien arvokisoja, mm. salibandyn maailmanmestaruuskilpailut 2004 ja vuoden 2009 jääkiekon MM-kisat.


title: Espoo Basket Team

text: Espoo Basket Team (EBT) on vuonna 1993 perustettu koripalloseura.


title: Espoo Basket Team

text: Espoo Basket Team syntyi keväällä 1993, kun Espoon Akilles ja EPS-Basket yhdistyivät. Akilles oli juuri noussut naisten SM-sarjaan ja EPS-Basket 1. divisioonaan. EBT peri Akilleksen sarjapaikan ja pelasi SM-tasolla yhtäjaksoisesti kevääseen 2012 saakka. Espoo Basket Teamin paras saavutus on naisten SM-hopea kaudella 2003–2004.


title: Espoo Basket Team

text: Kaudesta 2004–2005 lähtien EBT ja Tapiolan Honka pelasivat naisten SM-sarjaa yhteisellä edustusjoukkueella nimellä "Espoo Team". Sen paras saavutus on Suomen mestaruus ja Suomen Cupin voitto kaudella 2008–2009. Keväällä 2012 EBT ja Honka purkivat yhteisjoukkueensa ja EBT luopui SM-sarjapaikastaan. Seuran naisten edustusjoukkue jatkaa1-divisioonassa.